title: গোদাগাড়ী উপজেলা

text:
উপজেলা সম্পূর্ন কৃষি নির্ভর। কৃষি উৎপাদিত ফসলের মাঝে ধান, গম, আলু উল্লেখযোগ্য। গোদাগাড়ী উপজেলায় সারাবছর ধান, গম, ভুট্টা, পাট, ছোলা, আলু, টমেটো, আখ, পেঁয়াজসহ বিভিন্ন ফসল চাষ করা হয়। আম, কাঁঠাল, পেয়ারা, আপেল কুল, লিচুসহ বিভিন্ন ফল ও বনজ গাছ রয়েছে। সরকারী ও বেসরকারী পুকুরে মাছ চাষ করা হচ্ছে। পদ্মা ও মহানন্দার মোহনায় পাঙ্গাস মাছ সংরক্ষণের একমাত্র স্থান হচ্ছে গোদাগাড়ীর সুলতানগঞ্জ এলাকা।মৃত: মোঃ খলিল্লহ (মহাজন)
তিনি বাংলায় কাব্যকারে সম্পন্ন কোরআন অনুবাদ করেন। তাঁর বাড়ি গোদাগাড়ী ইউনিয়নের আই হাই (রাহী) গ্রামে।


title: স্বরগ্রাম

text: অর্থাৎ এই স্বরগ্রাম সাতটি ক্রমবর্ধমান কম্পাঙ্ক দ্বারা গঠিত। এদের সাধারণত C D E F G A B C দ্বারা সূচিত করা হয়। উপমহাদেশে এদের নাম ‘’’সা রে গা মা পা ধা নি সা’’’ এবং পাশ্চাত্যে এদের নাম যথাক্রমে ‘’’do re mi fa sol la si do’’’। এদের কম্পাঙ্ক যথাক্রমে ২৫৬, ২৮৮, ৩২০, ৩৪১.৩৩, ৩৮৪, ৪২৬.৬৬, ৪৮০ এবং ৫১২। D:C, G:F এবং B:A এই অনুপাতগুলোকে প্রধান টোন বলা হয়। এরা প্রত্যেকে ৯/৮ এর সমান হওয়ায় এগুলোকে প্রধান দ্বিমাত্রিক স্কেলও বলা হয়। এই স্বরগুলো দিয়ে সবসময় সুরের মাধুর্য রক্ষা করা যায় না। তাই আরও পাঁচটি বিকৃত স্বরকে এই স্বরগ্রামের অন্তর্ভুক্ত করা হয়েছে। এদের কড়ি ও কোমল বলে। কম্পাঙ্কের এই সামান্য পরিবর্তনকে সুর পরিমিত বলে। সা ও পা এর কোন বিকৃত স্বর নেই। মা এর বিকৃত স্বরকে কড়ি এবং অন্যান্য বিকৃত স্বরকে কোমল বলে। সুরকে আরও শ্রুতিমধুর করার জন্য তার যন্ত্রে (যেমনঃ গীটার) আরও সূক্ষ্ম স্বর তৈরি করা সম্ভব। এদের শ্রুতি বা নোট বলে। এসব শ্রুতি দিয়ে সংগীতে মোট ২২ টি স্বর বিবেচনা করা হয়।


title: মক্কা মসজিদ

text:
মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত।
মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দূর্গের সাদৃশ্য খুজে পাওয়া যায়।
মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।


title: রুবিক’স কিউব

text: প্রমান আকারের একটি রুবিকস কিউব দৈর্ঘ্য, প্রস্থ্য এবং উচ্চতায় প্রায় ৫.৭ সেন্টিমিটার বা ২.৫ ইঞ্চি হয়ে থাকে । যান্ত্রিক এই ধাঁধাটিতে ২৬টি ক্ষুদ্রাকৃতি ঘনকাকার খণ্ড নিয়ে গঠিত । ছয়টি তলের প্রত্যেকটির মাঝের ক্ষূদ্রতর ঘনকটি আসলে একটি বর্গাকার তল মাত্র । এই ছয়টি খণ্ডের প্রত্যেকটিই কেন্দ্রে অবস্থানকারী মূল যন্ত্রাংশ কাঠামোর সাথে দৃঢ় ভাবে আটকান । এই মূল যন্ত্রাংশটি অন্যান্য খণ্ড গুলোর জন্য স্থান সংকুলান করে এবং ঘুর্ণণ পদ্ধতিটি কার্যকর করে । এই হিসেবে একটি রুবিকস কিউবে মোট একুশটি যন্ত্রাংশ বিদ্যমান । তিনটি পরষ্পরচ্ছেদী অক্ষ সমেত কেন্দ্রীয় মূল কাঠামো যা ছয়টি তলের মাঝের বর্গটিকে ধারন করে ও ঘূর্ণন কার্যকারীতা দেয় এবং এর সাথে যুক্ত হওয়ার মত করে তৈরি করা বিশটি প্লাস্টিকের যন্ত্রাংশ । একসাথে যুক্ত করার পর সবগুলো মিলে একটি সুসজ্জিত ঘনকের আকার ধারণ করে ।


title: মধ্য জাভার বড় মসজিদ

text: এই মসজিদ কমপ্লেক্সটি স্থান জুড়ে আছে। এই মসজিদ কমপ্লেক্সের তিনটি কেন্দ্রীয় ভবন, যা “U” আকারে অবস্থিত। এবং এই তিন ভবনের মধ্যে গম্বুজসহ মধ্যের ভবনটি হল মসজিদ। সব ভবনের টাইলস আবৃত ছাদ বিদ্যমান। যেখানে প্রধান মসজিদ ভবনটির চারটি মিনার আছে। সবার বিশ্বাস করে যে, প্রধান মসজিদটির ছাদ তাদের ঐতিহ্যবাহী জাভানিজ বাড়ি "'জগলো"' "'(joglo)"' এর অনুকরণে তৈরী করা হয়েছে। ছাদের এইধরনের নির্মাণ দ্বারা “জান্নাতের দিকে সিড়ি” বা “সৃষ্টিকর্তার আশীর্বাদ” প্রতীক হিসেবে চিহ্নিত করা হয়। মধ্যের প্রধান মসজিদটির “U” আকারে দুইবাহুতে অবস্থিত অপর দুইটি ভবন হল যথাক্রমে “গ্রন্থাগার” ও “সভাকক্ষ”। এই সভাকক্ষের ধারণক্ষমতা ২,০০০।


title: এসডি কার্ড

text: নিরাপদ ডিজিটাল এসডিএ তিনটি বিভিন্ন আকারে পাওয়া চারটি কার্ড সমন্বয়ের অন্তর্ভুক্ত।চারটি পরিবার মূল স্ট্যাণ্ডার্ড-ক্যাপাসিটি (এসডিএসসি), হাই-ক্যাপাসিটি (এসডিএইচসি), এক্সটেন্ডেড-ক্যাপাসিটি (এসডিএক্সসি) এবং এসডিআই, যা ডাটা স্টোরেজ সহ ইনপুট / আউটপুট ফাংশন যুক্ত করে।এর তিনটি আকৃতির কারণগুলি মূল আকার, মিনি আকার এবং মাইক্রো আকার হওয়ায়।বৈদ্যুতিকভাবে প্যাসিভ অ্যাডাপ্টারগুলি একটি বড় কার্ডের জন্য নির্মিত একটি ডিভাইসের উপযুক্ত এবং কার্যকরী একটি ছোট কার্ডের হয়ে থাকে।এসডি কার্ড এর ছোট পদাঙ্ক ছোট, পাতলা এবং আরো পোর্টেবল ইলেকট্রনিক ডিভাইসের জন্য একটি আদর্শ স্টোরেজ মাধ্যম।


title: কুরআনের সমালোচনা ও খণ্ডন

text: সমালোচকগণ বলেন, পানি চক্রের এ প্রধান চারটি ধাপের মধ্যে ১, ২, ও ৪ নম্বর ধাপ তিনটি আমাদের অতি পরিচিত এবং খালি চোখেই দেখা যায়। বাষ্পীভবনের ধাপটি চোখে দেখা যায় না এবং চিন্তা করাও অত্যন্ত দুষ্কর। আশ্চর্যজনকভাবে, কুরআন বিভিন্ন স্থানে পানি চক্রের ১, ২, ও ৪ নম্বর ধাপগুলো পুংখানুপুংখরূপে বর্ণনা করেছে, যা সহজেই চোখে দেখা যায় এবং সপ্তম শতকের একজন মানুষের জন্য খুবই সাধারণ অভিজ্ঞতা। কিন্তু যেটি সাধারণ অভিজ্ঞতা নয়, সেটি হলো বাষ্পীভবন। এটি খালি চোখে দেখা যায় না এবং এ সম্বন্ধে পূর্ব থেকে জ্ঞান না থাকলে এটি কল্পনা করাও দুরূহ। কুরআন খুবই বিস্ময়করভাবে বাষ্পীভবনের এ ধাপটি নিয়ে মৌনতাবলম্বন করেছে, যা এটিই নির্দেশ করে যে, কুরআনের রচয়িতা সাধারণ অভিজ্ঞতালব্ধ বহির্ভূত এ ঘটনাটি সম্বন্ধে ওয়াকিবহাল ছিলো না।


title: সামবেদ

text: সামবেদ দুটি প্রধান খণ্ডে বিভক্ত। প্রথম খণ্ডে চারটি ‘গান’ বা তান-সংকলন রয়েছে। দ্বিতীয় খণ্ডে রয়েছে তিনটি ‘আর্চিক’ বা মন্ত্র-সংকলন। ‘গান’ খণ্ডের এক-একটি তানের সঙ্গে ‘আর্চিক’ খণ্ডের এক-একটি মন্ত্র সংযুক্ত। ‘গান’ সংকলনটি আবার ‘গ্রামগেয়’ ও ‘অরণ্যগেয়’—এই দুই পর্বে বিভক্ত। অন্যদিকে ‘আর্চিক’ খণ্ডটি ‘পূর্বাচিক’ ও ‘উত্তরার্চিক’—এই দুই পর্বে বিভক্ত। ‘পূর্বার্চিক’ নামক পর্বটিতে ৫৮৫টি একক মন্ত্র রয়েছে। এগুলি দেবতা অনুসারে বিন্যস্ত। অন্যদিকে ‘উত্তরার্চিক’ বিন্যস্ত হয়েছে ক্রিয়াকাণ্ড অনুসারে। ‘গ্রামগেয়’ পর্বটি সাধারণের জন্য। অন্যদিকে ‘অরণ্যগেয়’ পর্বটি অরণ্যের নির্জনতায় ব্যক্তিগত ধ্যানের জন্য। সাধারণভাবে, ‘পূর্বার্চিক’ সংকলনটি ‘গ্রাময়েগ-গান’ নির্ঘণ্টে বর্ণিত তানে গীত হত। "পুষ্পসূত্র" ইত্যাদি সংস্কৃত গ্রন্থে কিভাবে মন্ত্রের সঙ্গে মন্ত্র যুক্ত করা উচিত তার নিয়ম বর্ণিত হয়েছে।


title: প্রাক-কেন্দ্রিক

text: পুরু কোষ ঝিল্লি তিনটি স্তর দিয়ে গঠিত । বিভিন্ন প্রকার কোষে যত প্রকার ঝিল্লি থাকে তাহাদের সকলেরই মৌলিক গঠন ত্রিস্তর বিশিষ্ট একক ঝিল্লি । মাঝে একটি পাতলা স্তর থাকে এবং তার দুই পাশে দুটি পাতলা স্তর থাকে । বাইরের দিকের স্তরটি বেশি পুরু থাকে । মাঝের পাতলা স্তরে লিপিড থাকে এবং দুই পাশে প্রোটিনে পুরু স্তর থাকে । লিপিড স্তর 35Å পুরু । এবং দুই পাশের প্রোটিন স্তর 20Å পুরু । পুরো প্লাজমা ঝিল্লির বেধ 75Å । (20+35+20=75Å) । প্লাজমা ঝিল্লিতে ক্ষুদ্র,ক্ষুদ্র 8-50Å ব্যাস বিশিষ্ট ছিদ্র থাকে । প্লাজমা ঝিল্লিতে বেশি জল থাকে না । এতে মাত্র 25% জল থাকে ।


title: সুলতান কাবুস গ্রান্ড মসজিদ

text: মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারন করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারন করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।


title: তিন গোয়েন্দা

text: পাশা স্যালভিজ ইয়ার্ডেই তিন গোয়েন্দা একটি পুরোন ছাপার-যন্ত্রকে সারিয়ে নিয়ে নিজেদের কার্ড ছাপিয়ে নেয়। কার্ডের উপরে শিরোনাম আকারে বড় করে লেখা থাকে "তিন গোয়েন্দা" কথাটি; তার ঠিক নিচেই থাকে তিনটি প্রশ্নবোধক চিহ্ন (?); তার নিচে প্রথম সারিতে "গোয়েন্দা প্রধান:কিশোর পাশা", দ্বিতীয় সারিতে "গোয়েন্দা সহকারী:মুসা আমান", তৃতীয় সারিতে "নথি গবেষক: রবিন মিলফোর্ড" লেখা। কার্ডের গায়ে তিনটি প্রশ্নবোধক চিহ্ন দেয়ার বুদ্ধিটা কিশোরের। এই তিনটি প্রশ্নবোধক চিহ্ন একই সাথে তিনজন গোয়েন্দাকে প্রতীকায়িত করবে, আর রহস্যময়তা ও জিজ্ঞাসা ফুটিয়ে তুলবে। এছাড়া এই চিহ্ন (?) তাদের নিজেদের ট্রেডমার্ক হিসেবেও কাজ করে, কেননা যখনই তারা কোথাও বিপদে পড়ে যায়, তখনই এই চিহ্ন এঁকে নিজেদের উপস্থিতি বা অবস্থান জানান দিয়ে থাকে অন্যদের। এভাবে অনেকবারই তারা বিভিন্ন বিপদ থেকে রক্ষা পেয়েছে।


title: কিগালি

text: কিগালি, রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: কর্ণসুবর্ণ

text:
কর্ণসুবর্ণ ("কানসোনা") ছিল বাংলার প্রথম স্বাধীন শাসক শশাঙ্কের (৬০৬-৬৩৭ খ্রি) রাজধানী। সপ্তম শতকের চৈনিক পরিব্রাজক হিউয়েন-সাং-এর ভ্রমণ বৃত্তান্ত 'জিউ জি'-তে 'কিলোনসুফলন' হিসেবে এর উল্লেখ পাওয়া যায়। তাঁর বিবরণ অনুযায়ী, তিনি তান-মো-লি-তি (তাম্রলিপ্তি, আয়তন ১৭০০ 'লি') থেকে কিলোনসুফলন (কর্ণসুবর্ণ, আয়তন ৪৪৫০ 'লি') পৌঁছান।
এই রাজধানীর নিকটেই ছিল লো-তো-মি-ছি (রক্তমৃত্তিকা) মঠটি। ১৯৬০-এর দশকে প্রত্নতাত্ত্বিক অনুসন্ধানে প্রাপ্ত রাজবাড়িডাঙ্গার (পশ্চিম বাংলার মুর্শিদাবাদ জেলার সদর সাবডিভিশনের চিরুটি স্টেশনের নিকটবর্তী যদুপুর গ্রাম) মঠের সাথে লো-তো-মি-ছি (রক্তমৃত্তিকা)-র শনাক্তকরণের জোরালো ভিত্তির বলে এখন যথার্থভাবেই বলা যায় যে, খননকৃত প্রত্নস্থলের নিকটে ছিল কর্ণসুবর্ণ। রাক্ষসীডাঙ্গার ধ্বংসস্তূপ খননে আনুমানিক সপ্তম শতকের বৌদ্ধ বিহারের ভিত্তিচিহ্ন পাওয়া গেছে, স্থানীয়ভাবে এটি রাজা কর্ণ-এর প্রাসাদ নামে পরিচিত। তবে নদীপ্রবাহ বা ভাঙ্গনের ফলে অনেক চিহ্ন মুছে গেছে। উৎকীর্ণ লিপিসহ পোড়ামাটির ফলকের (ধর্মচক্র-প্রতীক) আবিষ্কার ও এতে রক্তমৃত্তিকা মহাবিহার নামের উল্লেখ এর শনাক্তকরণের সকল দ্বিধাদ্বন্দ্বকে দূর করে দিয়েছে।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: সিউল রাজধানী অঞ্চল

text: রাজধানী এলাকাটি প্রায় ২,০০০ বছর ধরে কোরিয়ার রাজধানী হিসাবে কাজ করছে। এর কেন্দ্রীয় অবস্থান এবং তুলনামূলকভাবে মৃদু ভূদৃশ্য দেশটির বিভিন্ন বিষয়ে একটি কেন্দ্রীয় ভূমিকা রেখেছে। এই অঞ্চলে নির্মিত প্রথম রাজধানী হল কোরিয়ার তিন সাম্রাজ্যের বেকজে। দেশের প্রথম রাজধানী খ্রিস্টপূর্বে নির্মিত হয়েছিল এবং তার নাম ওয়্যারিয়সিয়ানং। ধারণা করা হয় যে এটি সিউল এবং গওয়ানজু শহরের আধুনিক সীমানা কাছাকাছি নির্মিত হয়েছে। যাহোক, বেকজে রাজধানীর মর্যাদা ধরে রাখতে সক্ষম হননি এবং ৫ম শতাব্দীতে গোগুরিয়েতে হান নদী উপত্যকায় নতুন রাজধানী নির্মিত হয়। এরপর ৬ষ্ঠ শতাব্দীতে এলাকাটি সিলার সাম্রাজ্যের হাতে চলে যায়। এ সময় এই অঞ্চলটি সিলার সাথে চীনের সম্পর্ক স্থাপনের ক্ষেত্রে এটি গুরুত্বপূর্ণ ভূমিকা পালন করে।


title: আর্কানজেলস্ক

text: আর্কানজেলস্ক [ʌrˈxangʲɛlʲsk] (রুশ - Архангельск) হল ইউরোপীয় রাশিয়ার উত্তরে অবস্থিত একটি শহর, বন্দর ও আর্কানজেলস্ক ওবলাস্টের প্রশাসনিক সদর। এই শহরের জনসংখ্যা ৩,৪৮,৭৮৩ জন (১৪ অক্টোবর, ২০১০)। শ্বেত সাগরে তার মোহনার অদূরেই উত্তর ভিনা নদীর উভয় তীরে এই শহরের অবস্থান। বর্তমানে নদীর তীর বরাবর প্রায় ৪০ কিলোমিটার (২৫ মাইল) লম্বা অঞ্চল জুড়ে এবং নদীর বিভিন্ন ব-দ্বীপেও ছড়িয়ে থাকা এই শহর প্রতিষ্ঠা হয়েছিল ১৫৮৪ সালে। তখন অবশ্য তার নাম ছিল "নভো-খোলমোগোরি"। ষোড়শ শতাব্দীতে এই বন্দর ছিল প্রথম রুশ বন্দর, যার মাধ্যমে রাশিয়ার সাথে ইংলন্ড ও পশ্চিম ইউরোপের অন্যান্য দেশের নৌ-বাণিজ্য চালু হয়। সমগ্র সপ্তদশ শতাব্দী জুড়েই এই বন্দর ছিল রাশিয়ার নৌ-বাণিজ্যের প্রধানতম কেন্দ্র। আজ আর্কানজেলস্ক উত্তর রাশিয়ার অন্যতম শিল্পোন্নত শহর।


title: কিয়েভ

text: শহরটির নামটি কাই(kyi) শব্দ থেকে আহরিত,যিনি এই শহরের চারজন কিংবদন্তি প্রতিষ্ঠাতার (নীচে বাকিদের নাম রয়েছে)একজন। ইতিহাস ঘাঁটলে দেখা যায় যে, পূর্ব ইউরোপের প্রাচীনতম শহরগুলির মধ্যে একটি, কিয়েভ, মহান অগ্রগতি এবং আপেক্ষিক অস্পষ্টতার বিভিন্ন পর্যায়ের মধ্যে দিয়ে গিয়েছে বিভিন্ন সময়ে।সম্ভবত পঞ্চম শতাব্দীতে একটি বাণিজ্যিক কেন্দ্র হিসেবে অস্তিত্ব ছিল কিয়েভের। নবম শতকের মধ্যভাগে ভারাঞ্জিয়ান্স বা ভাইকিংস-দের দ্বারা অধিকৃত না হওয়া পর্যন্ত স্ক্যান্ডিনেভিয়া ও কনস্টান্টিনোপলের মধ্যবর্তী মহান বাণিজ্য সড়কের উপরে খাজারের একটি উপনদের ধারে একটি স্লাভিক নিষ্পত্তি ছিল । ভাইকিং শাসন অধীনে, শহরটি প্রথম পূর্ব স্লাভিক রাষ্ট্র কিয়েভান রুসের রাজধানী হয়ে ওঠে। ১২৪০ খ্রিস্টাব্দে মঙ্গোল আক্রমণের সময় সম্পূর্ণভাবে ধ্বংস হয়ে যায় এবং শত শত বছর ধরে তার প্রভাবের অধিকাংশই হারিয়ে ফেলেছিল কিয়েভ।পরবর্তীকালে এটি তার শক্তিশালী প্রতিবেশী যেমন প্রথমে লিথুয়ানিয়ার গ্র্যান্ড ডাচি এবং পরে পোল্যান্ড ও রাশিয়া দ্বারা নিয়ন্ত্রিত অঞ্চলের উপকন্ঠে প্রান্তিক গুরুত্বের প্রাদেশিক রাজধানী ছিল।


title: কেবেক

text: কেবেক কানাডার প্রাচীনতম প্রদেশ। ফরাসিরা ১৭শ শতকে এখানে বসতি স্থাপন করে। ১৮৬৭ সালে যে চারটি আদি প্রদেশ একত্রিত হয়ে কানাডা অধিরাজ্য গঠন করেছিল, তার মধ্যে একটি হল কেবেক। কেবেক প্রদেশের রাজধানী শহরের নামও কেবেক। ১৬০৮ সালে প্রতিষ্ঠিত কেবেক শহরটি কানাডার প্রাচীনতম শহর। কেবেকের বৃহত্তম শহর মোঁরেয়াল বা মন্ট্রিঅল একটি মহানগরী এবং দেশটির ২য় বৃহত্তম শহর (অন্টারিও প্রদেশের টরন্টো মহানগরীর পরে)।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: হিউম্যান রাইটস ওয়াচ

text: জুন, ২০১১ সালের হিসাব অনুযায়ী সংস্থাটির বার্ষিক ব্যয় সর্বমোট $৫০.৬ মিলিয়ন মার্কিন ডলারে দাঁড়িয়েছে।


title: হিউম্যান জিনোম প্রজেক্ট

text: ১৯৯০ সালে মানুষের জিনের তিন বিলিয়নের বেশি রাসায়নিক সাংগঠনিক উপাদানের বিন্যাস ও সনাক্তকরণের পদক্ষেপ হিসেবে হিউম্যান জিনোম প্রজেক্ট শুরু করা হয়। এতে করে বিভিন্ন রোগের জিনেটিক মূল এবং এসব রোগের চিকিৎসা খুঁজে বের করার প্রয়াস চালানো যাওয়ার সুযোগ থাকে। মানুষের জিনোমে প্রায় ৩.৩বিলিয়ন বেইস-পেয়ার আছে, এটা বিবেচনায় নিয়ে এই প্রজেক্টকে একটি মেগাপ্রজেক্ট হিসেবে নেয়া হয়েছিল। জিনোম বিন্যাস হাতে আসার সাথে পরবর্তী ধাপ ছিল ঠিক কোন সব বিন্যাস সাধারণভাবে বহুল প্রচলিত রোগ যেমন বহুমূত্র বা ক্যান্সার হয় এবং এসবে চিকিৎসাপদ্ধতি বের করা।


title: আপেক্ষিক কোয়ান্টাম রসায়ন

text: আর্নল্ড সমারফেল্ড গনণা করেছিলেন যে হাইড্রোজেনের 1s এ কক্ষপথের ব্যাসার্ধ ০.০৫২৯ ন্যানোমিটার, α ≈১/১৩৭। তো বলা যায়, সূক্ষ্ম-গঠন ধ্রুবক দেখায় যে ইলেকট্রন আলোর গতির ১/১৩৭ গুন বেগে ভ্রমণ করে। যে কেউ এটা বড় বস্তুর জন্য v ≈ Zc/১৩৭ (1s ইলেকট্রনের জন্য) সূত্র ব্যবহার করে বাড়াতে পারে, যেখানে v ইলেকট্রনের কৌনিক বেগ। স্বর্ণের জন্য (Z=৭৯) 1s ইলেকট্রনের বেগ হবে আলোর বেগের ৫৮%। একে আপেক্ষিক ভরের জন্যে v/c এ ব্যবহার করে m = ১.২২ পাওয়া যায়। এবং একে বোরের ব্যাসার্ধের জন্য ব্যবহার করে দেখা যায় ব্যাসার্ধ ২২% সংকুচিত হয়ে যায়।


title: হিউম্যান জিনোম প্রজেক্ট

text: দ্য হিউম্যান জিনোম প্রজেক্ট একটি ১৫ বছরব্যাপী , সরকারি অর্থায়নে প্রকল্প। এই প্রকল্পের মূল লক্ষ্য ছিল ১৫ বছরের মধ্যে মানুষের সম্পূর্ন ডিএনএ সিকুয়েন্স বের করা। ১৯৮৫ সালের মে মাসে, রবার্ট সিনশাইমার একড়ি ওয়ার্কশপে মানুষের জিনোম সিকুয়েন্সিং করার আলোচনা করেন।  তবে একাধিক কারনে ন্যাশনাল ইন্সটিটিউট অব হেলথ এই প্রকল্পে আগ্রহী ছিল না। একই বছরের মার্চে, সান্তা দে ওয়ার্কশপে চার্লস দেলিসি এবং ডেভিড স্মিথ এই ধারনাটি নিয়ে আলোচনা করেন। একই সময় একটি বিজ্ঞান রচনায় রেনাটো ডুলবেকো সম্পূর্ন মানব জিনের সিকুয়েন্সিং এর কথা উল্লেখ করেন। দুই মাস পরে জেমস ওয়াটসন কোল্ড স্প্রিং হারবর ল্যাবরেটরিতে এই ব্যাপারে একটি ওয়ার্কশপে পরিচালনা করেন।


title: জার্নাল অব হিউম্যান ইভোল্যুশন

text:
জার্নাল অব হিউম্যান ইভোলিউশন () হচ্ছে, বিবর্তনের ক্ষেত্রে মাসিক পিয়ার রিভিউ করা বিজ্ঞানমুলক সাময়িকী। এটা বিশেষ করে মানুষ এবং প্রাইমেটের বিবর্তন নিয়ে মাজ করে। ১৯৭২ সালে এটা প্রতিষ্ঠিত হয়েছে এবং এলসভিয়ার তা কাগজে ও সায়েন্স ডিরেক্টের মাধ্যমে অনলাইনে তা প্রকাশ করে। ২০১৫ সালের নভেম্বর পর্যন্ত এর ভলিউম সংখ্যা দাড়িয়েছে ৮৮তে। এর প্রধান সম্পাদক হচ্ছেন সারাহ এলটন (দারহাম বিশ্ববিদ্যালয়) এবং মাইক প্লাভকান (আরকানসাস বিশ্ববিদ্যালয়).
প্রকাশক এলসভিয়ার, তিন মাত্রার দর্শন করা যাবে, এইধরনের যন্ত্র, এই জার্নালের জন্য ব্যবহার করে। যার ফলে লেখক তার অনলাইনে প্রকাশিত আর্টিকেলকে তৃতীয় মাত্রার মডেল এবং স্ক্যানার দিয়ে দেখতে পারে। জটিল ধারণাকে এই মডেল তিন মাত্রায় দেখাতে পারে বিধায়, আর্টিকেলে প্রকাশিত জটিল ধারণা সহজে বোধগম্য হয়।


title: ভিট্রেয়াস হিউমার

text: ভিট্রেয়াস হিউমার () বা কাচীয় রস হল মেরুদণ্ডী প্রাণীর চক্ষুগোলকের অক্ষিপট বা রেটিনা (Retina) এবং পরকলা বা লেন্সের (Lens) মধ্যবর্তী স্থান পূরণকারী স্বচ্ছ জলীয় রস। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবন, চিনি, ফ্যাগোসাইট ও কোলাজেন তন্তু বিদ্যমান। ফ্যাগোসাইট কোষগুলো দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। ভিট্রেয়াস হিউমারের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং রেটিনাতে আলো যাতে সহজে বাধাহীনভাবে পৌছতে পারে, তা নিশ্চিত করা।


title: বোস-আইনস্টাইন ঘনীভবন

text: ১৯৯৯ সালে হার্ভার্ড বিশ্ববিদ্যালয়ে ডেনমার্কের পদার্থ বিজ্ঞানী লেনে হাউর নির্দেশে তার দল সুপার তরল ব্যবহার করে আলোর একটি কিরণকে মন্দিভুত করে প্রায় ১৭ মিটার প্রতি সেকেন্ড পরিণত করেন। হাউ এবং তার সহযোগীরা একটি ঘনীভূত পরমাণুর দল তৈরি করেন যা আলোর পাল্‌স থেকে প্রতিক্ষিপ্ত হয়ে আলোর ফেজ এবং এমপ্লিচুড নথিভুক্ত করে, এবং যা এক সেকেন্ডের মধ্যে নিকটবর্তী ঘনীভূত অবস্থার দ্বারা পুনরুদ্ধার হয়, যার মধ্যে তারা "ধীর-আলো-মধ্যস্থিত পারমাণবিক পদার্থ-তরঙ্গ বৃদ্ধি" নামে পরিচিত; নেচার পত্রিকাতে বিস্তৃত বিবরণ আছে।


title: গ্রীনহাউজ গ্যাস

text:
১৭৫০ সালের দিকে শিল্প বিপ্লবের পর ২০১৭ সাল পর্যন্ত মানুষের বিভিন্ন কর্মকান্ড বায়ুমন্ডলে ৪০% কার্বন ডাই অক্সাইড গ্যাস বৃদ্ধি করেছে। কার্বন ডাই অক্সাইডেরর এই বৃদ্ধির বেশীর ভাগই ঘটেছে মূলত জীবাশ্ম জ্বালানি ,কয়লা ,তেল ,প্রাকৃতিক গ্যাস পোড়ানোর ফলে। এছাড়াও বন ঊজার ,ভূমি ব্যবহারে পরিবর্তন ,ভূমিক্ষয় ও কৃষিও দ্বায়ি।
ধারণা করা হয় ,বর্তমানে যে হারে গ্রীন হাউস গ্যাস নির্গত হচ্ছে তা যদি অব্যাহত থাকে তাহলে ২০৪৭ সালের মধ্যে বাস্তু তন্ত্র(Ecosystem) ও জীববৈচিত্র সহ বিভিন্ন প্রাণি ও মানুষের উপড় এর মারাত্মক খারাপ প্রভাব পড়বে। সাম্প্রতিক পর্যবেক্ষণে বর্তমান নিঃসরণ হার ২০৩৬ সালের মধ্যে বৈশ্বিক তাপমাত্রা ২ °C (ডিগ্রী সেলসিয়াস) পর্যন্ত বাড়তে পারে।


title: হিউম্যান রাইটস ওয়াচ

text: ওপেন সোসাইটি ইন্সটিটিউটের সভাপতি জর্জ সোরোজ হিউম্যান রাইটস্ ওয়াচের প্রধান দাতাগোষ্ঠী হিসেবে পরিচিত। তারা সংস্থাটির মোট বাজেট $১২৮ মিলিয়ন ডলারের মধ্যে $১০০ মিলিয়ন মার্কিন ডলার দান করে মূখ্য ভূমিকা পালন করছে। তারা এ দান আগামী দশ বছরে বার্ষিক $১০ মিলিয়ন মার্কিন ডলার হিসেবে বার্ষিকী আকারে প্রদান করবে।


title: হিউম্যান জিনোম প্রজেক্ট

text: সম্পূর্ণ মানবজিনোম প্রায় ১৫০,০০০ বেস-পেয়ার দৈর্ঘ্যে ছোট ছোট অংশে ভাঙ্গা হয়। এই টুকরগুলো ব্যাক্টেরিয়াল কৃত্রিম ক্রোমোজোম ভেক্টর দ্বারা জোড়া লাগানো হয়। এই ব্যাক্টেরিয়াল কৃত্রিম ক্রোমজোম জিনেটিক ইঞ্জিনিয়ারিং পদ্ধতির মাধ্যমে নকশা করা হয়। এই ভেক্টর বহন করা ক্রোমোজমকে ব্যাক্টেরিয়ার প্রবেশ করা হয়। এতে ডিএনএ রেপ্লিকেশন পদ্ধতিতে ব্যাক্টেরিয়া জিনগুলোর কপি প্রস্তুত করে। এই সমস্ত ছোট ছোট টুকরোগুলো "শটগান" প্রজেক্টের মাধ্যমে আলাদা আলাদাভাবে সিকুএন্সিং করা হয় এবং সারিবদ্ধ করা হয়।


title: দ্য পলিনেটর পাথওয়ে

text: দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।


title: কুগার

text: কুগার (Puma concolor) হল বিড়াল জাতীয় একটি বড় হিংস্র প্রাণী। পাহাড়ি সিংহ, পুমা, প্যান্থার, পাহাড়ি বিড়াল বা ক্যাটামাউন্ট প্রভৃতি নামেও এটি পরিচিত । উত্তর ও দক্ষিণ আমেরিকাতে এর আবাসস্থল। কানাডার ইয়ুকোন প্রভিন্স থেকে শুরু করে দক্ষিণ আমেরিকার দক্ষিণ আন্দিজ পর্বতমালা পর্যন্ত এর বিস্তৃতী, যা পশ্চিম গোলার্ধের বড় আকারের যেকোন ভূ-চর বন্য প্রানীর মধ্যে সবচেয়ে বিস্তৃত বিচরণ এলাকা। কুগার সবধরণের পরিবেশে খাপ খাইয়ে নিতে সক্ষম একটি প্রজাতি, ফলে আমেরিকার বেশির ভাগ অঞ্চলেই এটির দেখা মেলে। জাগুয়ারের পর এটি নতুন পৃথিবীর দ্বিতীয় বৃহত্তম বিড়াল।


title: কানাডার অর্থনীতি

text: কানাডা বিশ্বের সবচেয়ে ধনী দেশগুলির একটি। দেশটি অর্গানাইজেশন ফর ইকোনমিক কোঅপারেশন অ্যান্ড ডেভেলপমেন্ট (ওইসিডি) এবং জি৮ গ্রুপের সদস্য। অন্যান্য উন্নতদেশগুলির মত কানাডার অর্থনীতির সিংহভাগ সেবামূলক শিল্প নিয়ে গঠিত। প্রায় তিন চতুর্থাংশ কানাডাবাসী কোন না কোন সেবা শিল্পের সাথে যুক্ত আছেন। কাঠ ও খনিজ তেল আহরণ শিল্প কানাডার প্রধানতম দুইটি ভারী শিল্প। এছাড়া দক্ষিণ ওন্টারিও-কে কেন্দ্র করে একটি উৎপাদন শিল্পব্যবস্থা গড়ে উঠেছে। এগুলির মধ্যে মোটরযান উৎপাদন শিল্প প্রধানতম।


title: কানাডার রাজনীতি

text: ঐতিহ্যগতভাবে কানাডাতে দুইটি প্রধান জাতীয় রাজনৈতিক দল আছে। একটি কানাডার লিবারেল পার্টি এবং অপরটি কানাডার রক্ষণশীল পার্টি (অথবা প্রোগ্রেসিভ কনজার্ভেটিভ পার্টি) এবং ২০১১ সালের নির্বাচনে সামাজিক-গণতান্ত্রিক নতুন গণতান্ত্রিক পার্টি (NDP) রাজনৈতিক প্রক্রিয়াটি তাদের নিজস্ব প্রভাব প্রয়োগ করে। এরা যথাক্রমে উদারপন্থা ও রক্ষণশীল রাজনৈতিক চিন্তাধারার ধারক। প্রাদেশিক সরকারেও রক্ষণশীল ও প্রগতিবাদী বিভাজন আছে, তবে তারা জাতীয় দলগুলির সাথে অনেক ক্ষেত্রেই দ্বিমত পোষণ করেন। ১৯৯৩ সাল পর্যন্ত দুইটি দলই বেশ শক্তিশালী ছিল। এরা পর্যায়ক্রমে সরকারী ও বিরোধী দলে বসত। কিন্তু ১৯৯৩ সালে রক্ষণশীলেরা চরম পরাজয় বরণ করে এবং দলটির অস্তিত্ব হুমিকির সম্মুখীন হয়। কুইবেক বা কেবেকের ব্লক কেবেকোয়া নামের একটি রাজনৈতিক দল প্রধান বিরোধী দল হিসেবে আবির্ভূত হয়। ১৯৯৭ সালের নির্বাচনে তাদের বদলে রক্ষণশীল রিফর্ম পার্টির আবির্ভাব ঘটে। এরা পরবর্তীতে কানাডিয়ান অ্যালায়েন্স নামের একটি দলে সংযুক্ত হয়। কানাডিয়ান অ্যালায়েন্স ও প্রোগ্রেসিভ কনজার্ভেটিভ পার্টি একত্রিত হয়ে কনজার্ভেটিভ পার্টি গঠন করে।


title: উত্তরপশ্চিম অধীনস্থ অঞ্চলসমূহ

text: ভৌগলিক বৈশিষ্ট্যের মধ্যে অন্তর্ভুক্ত রয়েছে গ্রেট বিয়ার হ্রদ, কানাডার মধ্যে সম্পূর্ণরূপে বৃহত্তম হ্রদ, এবং গ্রেট স্লেভ হ্রদ, উত্তর আমেরিকার সবচেয়ে গভীরতম জলের অংশ যা , সেইসাথে ম্যাকেঞ্জি নদী এবং নাহান্নি ন্যাশনাল পার্ক রিজার্ভ এর গিরিখাত, যেটি একটি জাতীয় উদ্যান এবং ইউনেসকো বিশ্ব ঐতিহ্যবাহী স্থান। কানাডীয় আর্কটিক দ্বীপপুঞ্জ এর আঞ্চলিক দ্বীপগুলোর মধ্যে রয়েছে ব্যাংকস দ্বীপ, বার্ডেন দ্বীপ, প্রিন্স প্যাট্রিক দ্বীপ, ও parts of ভিক্টোরিয়া দ্বীপের অংশ এবং মেলভিল দ্বীপ। এর সর্বোচ্চ বিন্দু হচ্ছে ইউকনের সীমান্তের কাছাকাছি নির্ভানা পর্বত, এটির উচ্চতা ।


title: কানাডীয় হাঁস

text:
ক্যানাডিয়ান হাঁস (ইংরেজি: Canada goose) একটি বড় মাথা এবং ঘাড়, সাদা গাল, তার চিবুক অধীনে সাদা, এবং একটি বাদামী শরীর বিশিষ্ট বড় বন্য হংসী প্রজাতি।
উত্তর আমেরিকার আর্কটিক এবং শীতপ্রধান অঞ্চলের নেটিভ, তবে মাইগ্রেশন করে মাঝে মাঝে উত্তর ইউরোপে পৌঁছে। এটি যুক্তরাজ্য, নিউজিল্যান্ড, আর্জেন্টিনা, চিলি এবং ফকল্যান্ড দ্বীপপুঞ্জেও পাওয়া যায়। বেশিরভাগ গিশের মতো, ক্যানাডিয়ান হাঁস প্রাথমিকভাবে প্রাণবন্ত এবং সাধারণত অভিবাসী হয়। এটি স্বচ্ছ জল বা বন্ধ অবস্থায় পাওয়া যায়।
মানুষের পরিবর্তিত এলাকায় বসবাসের ক্ষেত্রে অত্যন্ত সফল। কানাডা গ্রীস শহুরে এবং চাষযোগ্য এলাকায় প্রজনন উপনিবেশ স্থাপন করতে সক্ষম হয়েছে, যা খাদ্য এবং কয়েকটি প্রাকৃতিক শিকারী সরবরাহ করে এবং একটি সাধারণ পার্ক প্রজাতি হিসাবে পরিচিত। তাদের সাফল্যের ফলে প্রায়ই শস্য এবং তাদের শব্দ, ড্রপপাত, আক্রমনাত্মক আঞ্চলিক আচরণ, খাদ্যের জন্য ভিক্ষা (মানবদেহ খাওয়ানো দ্বারা সৃষ্ট), বিশেষত তাদের চালু পরিসীমা তাদের অভ্যাসের কারণে তাদের কীট প্রজাতি বলে মনে করা হয়। উত্তর আমেরিকা এবং উত্তরপশ্চিম ইউরোপে কানাডায় সবচেয়ে বেশি জলপ্রবাহের শিকার হয় কানাডা।


title: কানাডার প্রদেশ ও অধীনস্থ অঞ্চলসমূহ

text: কানাডা তিনটি অধীনস্থ অঞ্চল আছে, যাদের মর্যাদা কানাডার প্রদেশগুলি থেকে ভিন্ন। কানাডার অধীনস্থ অঞ্চলগুলির কোন নিজস্ব সার্বভৌমত্ব নেই। কানাডার ফেডারেল সরকার থেকে যে ক্ষমতাগুলি তাদেরকে অর্পণ করা হয়েছে, তারা কেবল সেইসব ক্ষমতাই উপভোগ করে। কানাডার মূল ভূখন্ডের ৬০° উত্তর দ্রাঘিমাংশের উত্তরে এবং হাডসন উপসাগরের পশ্চিমে অবস্থিত সমস্ত এলাকা এবং কানাডার মূল ভূখন্ডের উত্তরের বেশির ভাগ দ্বীপ (জেমস বে-র দ্বীপগুলি থেকে শুরু করে কানাডীয় উত্তরমেরুদেশীয় দ্বীপপুঞ্জ পর্যন্ত) এই তিনটি অধীনস্থ অঞ্চলের মধ্যে পড়েছে। নিম্নোক্ত সারণিগুলিতে অগ্রাধিকারের ভিত্তিতে অঞ্চলগুলিকে তালিকাভুক্ত করা হয়েছে। (উল্লেখ্য যে সৃষ্টির তারিখ নির্বিশেষে কানাডার যেকোন প্রদেশ এর যেকোন অধীনস্থ অঞ্চলের তুলনায় অগ্রাধিকার পাবে।)


title: কানাডা


title: সিজার (ককটেইল)

text: কানাডার বাইরে সিজার তেমন পরিচিত নয়। আমেরিকায় শুধুমাত্র কানাডার বর্ডারের পাশাপাশি এলাকার বারগুলোতে সিজার পাওয়া যায়। অন্যত্র বার এর পরিবেশকরা ব্লাডি মেরি পরিবেশন করে। ইউরোপের কিছু যায়গায় এটি পাওয়া যায়। কিন্তু যেখানেই বেশি পরিমাণে কানাডিয় বসবাস করে সেখানেই এটি পাওয়া যায়। কানাডার বাইরে এটি ছদ্মনামেও বিক্রি করা হয়। ঝিনুক-টমেটো জুস প্রস্তুতকারীরা মনে করেছে 'ক্লাম ব্যারিয়ার' নামে যা বিক্রি করা হয় সেটি তাদের পানীয় এর ক্ষতি করছে। তারা দেখছেন, আমেরিকান-রা এটা ভেবে ভয় পাচ্ছেন যে এই পানীয়তে অতিরিক্ত পরিমাণে ঝিনুক রয়েছে।.


title: কুইবেক সিটি–উইন্ডসর করিডোর

text: ১১৫০ কিলোমিটার দীর্ঘ কুইবেক সিটি–উইন্ডসর করিডোর () কানাডার সবচয়ে ঘনবসতিপূর্ণ ও সবচেয়ে বেশি শিল্পায়িত অঞ্চল। এখানে ১ কোটি ৭০ লক্ষেরও বেশি লোক বাস করে, যা কানাডার মোট জনসংখ্যার ৫৬.৮% (২০০১ সালের আদমশুমারি অনুযায়ী)। এই করিডোরে কানাডার সবচেয়ে বড় চারটি শহরের তিনটি (মন্ট্রিল, অটোয়া এবং টরন্টো) অবস্থিত। কানাডার অর্থনৈতিক ও রাজনৈতিক জীবনের উপর প্রভাব বিবেচনায় এই করিডোরটি উত্তর-পূর্ব মার্কিন যুক্তরাষ্ট্রের বস্টন-ওয়াশিংটন করিডোরের সাথে তুলনীয়।


title: দ্য টাইম মেশিন

text: "দ্য টাইম মেশিন"কে একটি প্রতীকী উপন্যাস বলে উল্লেখ করা হয়।। বইতে স্ফিংক্স, ফুল ও আগুনের প্রতীক রয়েছে। দ্য টাইম মেশিন বইটিই প্রতীকী হিসেবে চিহ্নিত করা হয়। প্রথম লন্ডন সম্পাদনার লেখক ওয়েল্‌সের অনুরোধে বইটির মলাটে স্ফিংক্সের ছবি ব্যবহৃত হয় এবং তা পাঠকদের কাছে পরিচিতি লাভ করে। স্ফিংক্সের মূর্তিতে মর্লকেরা সময় যন্ত্রটি লুকিয়ে রেখেছিল এবং এই বইতে ইডিপাস রচিত গল্পের স্ফিংক্সের ধাঁধার উল্লেখ রয়েছে; যে গল্পে প্রাসাদের প্রবেশের পূর্বে স্ফিংক্সের ধাঁধার উত্তর দিতে হয়। সাদা ফুল উইনার ভক্তি ও নিরীহতা এবং সময় যন্ত্রের যন্ত্রাংশের বিপরীত্যের প্রতীক। আগুন সভ্যতার প্রতীক, কারণ সময় ভ্রমণকারী মর্লকদের তাড়াতে আগুনের ব্যবহার করেন কিন্তু আগুন নিয়ন্ত্রণের বাইরে চলে যায় এবং বনে আগুন লাগে।


title: টেলোমিয়ার

text: টেলোমিয়ার হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।


title: প্রিজম (জ্যামিতি)

text: প্রিজমের সমগ্রতলের ক্ষেত্রফল (Surface area) হলো এর ভূমিদ্বয় ও পার্শ্বতলগুলোর ক্ষেত্রফলের সমষ্টি। এখানে উল্লেখ্য, ভূমিদ্বয় সর্বসম হওয়ায় একটি ভূমির ক্ষেত্রফলকে ২ দ্বারা গুণ কতলেই এদের সমষ্টি পাওয়া যায়। এর সাথে পার্শ্বতলগুলোর ক্ষেত্রফলের সমষ্টি যোগ করলেই প্রিজমের সমগ্রতলের ক্ষেত্রফল পাওয়া যায়। আবার ভুমিদ্বয় সমান্তরাল হওয়ায় এদের মধ্যবর্তী দূরত্ব অর্থাৎ পার্শ্বতলগুলোর দৈর্ঘ্য তথা প্রিজমের উচ্চতা সব সময় সমান। ফলে ভূমির পরিসীমাকে উচ্চতা দ্বারা গুণ করলেই পার্শ্বতলগুলোর ক্ষেত্রফলের সমষ্টি পাওয়া যায়।


title: হিপিস্ (টেলিভিশন ধারাবাহিক)

text: হিপিস্ একটি ছয়-অংশের ব্রিটিশ টেলিভিশন কমেডি ধারাবাহিক যা নভেম্বর ১২ থেকে ডিসেম্বর ১৭, ১৯৯৯ সাল পর্যন্ত বিবিসি ২ চ্যানেলে প্রচারিত হয়। ইংরেজি ভাষার এই ধারাবাহিকটি অর্থার ম্যাথিউস এবং গ্রাহাম লাইনহান কর্তৃক তৈরি হয়েছে, যারা "ফাদার টেড" ধারাবাহিকের জন্য সর্বাধিক জনপ্রিয়, কিন্তু অর্থার ম্যাথিউস এককভাবে স্ক্রিপ্ট রচনা করেছেন। অভিনয়ে ছিলেন সাইমন পেজ, স্যালি ফিলিপস, জুলিয়ান রাইন্ড-টাট এবং ড্যারেন বয়েড।


title: হোটেল টেরমে মিলেপিনি

text: অয়াই-৪০ "দ্য ডীপ জয়" স্নানাধারটি সর্বপ্রথম ৫ জুন ২০১৪-তে চালু করা হয় এবং স্থপতি ইম্যানুয়েল বোয়ারেট কর্তৃক ডিজাইন করা হয়। গভীর এই স্নানাধারটি পৃথিবীর সবচেয়ে গভীরতম স্নানাধার। এটি পানি ধারণ করে রাখে যার তাপমাত্রা রাখা হয়। স্নানাধারটিতে জলনিম্নস্থ গুহা এবং অতিথিদের হাঁটার জন্য ঝুলন্ত, স্বচ্ছ, জলনিম্নস্থ সুড়ঙ্গপথ রয়েছে। থেকে পর‍্যন্ত স্নানাধারটিতে বিভিন্ন গভীরতার প্লাটফরম রয়েছে, স্নানাধারটির সম্মুখ দেয়াল ছোট হয়ে কূপাকৃতির চুঙ্গির মতো সোজা নিচে গিয়েছে। হোটেলটি ফ্রিডাইভ এবং স্কুবা ডাইভের টিকেট দিয়ে থাকে। স্নানাধারটি চালুর আগে ইতালীয় ফ্রিডাইভার উম্বারটো পেলিৎজারি সর্বপ্রথম এর গভীরতা নিরূপণ করেন।


title: অবথ্যালামাস

text: অবথ্যালামাস বা হাইপোথ্যালামাস () (গ্রিক থেকে "ὑπό" = "under" এবং "θάλαμος" = "room, chamber") অগ্র মস্তিষ্কের একটি অংশ যা থ্যালামাসের ঠিক নিচে অবস্থিত, গ্রে ম্যাটার দ্বারা নির্মিত অংশ। হাইপোথ্যালামাস হাইপোফাইসিয়াল ট্র্যাক্ট দ্বারা পিটুইটারি গ্রন্থি এর সাথে যুক্ত থাকার মাধ্যমে স্নায়ু তন্ত্র এর সাথে অন্তঃক্ষরা গ্রন্থি এর সংযোগ ঘটায়। হাইপোথ্যালামাস শ্বসনজনিত কিছু কাজ ছাড়াও স্বয়ংক্রিয় স্নায়ু কেন্দ্র এর কিছু কাজ করে। এটি কতিপয় হরমোন সৃষ্টি ও ক্ষরণ করে যাদের হাইপোথ্যালামিক হরমোন বা রিলিজিং হরমোন বলে। আর এরই প্রভাবে এরা পিটুইটারি গ্রন্থিকে উদ্দীপ্ত কিংবা নিবৃত করে।


title: তেমাজিপাম

text:
তেমাজিপাম (ব্র্যান্ড নাম রেস্টোরিল ও নরমিসন) -কার্যকরী মানসিক ওষুধ-গুলোর মধ্যে বেনজোডায়াজেপিন শ্রেণিভুক্ত অন্তর্বর্তী ক্রিয়াশীল ৩-হাইড্রক্সি হিপনোটিক। এটি ডায়াজিপাম এর "৩-হাইড্রক্সি"এনালগ আর ডায়াজিপামের অন্যতম প্রাথমিক সক্রিয় বিপাকীয় উপাদান। তেমাজিপাম ইনসমনিয়ার স্বল্পমেয়াদী চিকিৎসার জন্য অনুমোদিত। তাছাড়া,তেমাজিপামের বিষণ্ণতারোধী,খিঁচুনি-প্রতিরোধী এবং কঙ্কাল পেশী শিথিলকারক বৈশিষ্ট্য রয়েছে।
তেমাজিপাম ১৯৬৫ সালে প্যাটেন্ট করা হয় এবং ১৯৮১ সালে মার্কিন যুক্তরাষ্ট্রে বিক্রির জন্য বাজারে ছাড়া হয়।
ঘুম গবেষণাগারে সমীক্ষা চালিয়ে দেখা গেছে,তেমাজিপাম রাত্রে জাগরণের পরিমাণ উল্লেখযোগ্যহারে হ্রাস করে, কিন্তু স্বাভাবিক ঘুমের প্যাটার্ন বিকৃত করে দেয় বলে অসুবিধাও আছে। এটি গুরুতর ইনসমনিয়া ও অন্যান্য গুরুতর বা অকেজো করে দেয়া ঘুমের সমস্যার জন্য আনুষ্ঠানিকভাবে নির্দেশিত। যুক্তরাজ্যে ওষুধ সহিষ্ণুতা ও শারীরিক অবস্থার ওপর ভিত্তি করে এই হিপনোটিক ওষুধ প্রেসক্রাইব এর নির্দেশিকা দুই থেকে চার সপ্তাহ বেঁধে দেয়া হয়েছে। .


title: কামসূত্র

text: কামসূত্র ( বা কামসূত্রম , ) প্রাচীন ভারতীয় পণ্ডিত মল্লনাগ বাৎস্যায়ন রচিত সংস্কৃত সাহিত্যের একটি প্রামাণ্য মানব যৌনাচার সংক্রান্ত গ্রন্থ। গ্রন্থের একটি অংশের উপজীব্য বিষয় হল যৌনতা সংক্রান্ত ব্যবহারিক উপদেশ। গ্রন্থটি মূলত গদ্যে লিখিত; তবে অনুষ্টুপ ছন্দে রচিত অনেক পদ্যাংশ এতে সন্নিবেশিত হয়েছে। "কাম" শব্দের অর্থ ইন্দ্রিয়সুখ বা যৌন আনন্দ; অপরদিকে "সূত্র" শব্দের আক্ষরিক অর্থ সুতো বা যা একাধিক বস্তুকে সূত্রবদ্ধ রাখে। "কামসূত্র" শব্দটির অর্থ তাই পুস্তকের আকারে এই জাতীয় উপদেশমালার গ্রন্থনা। এতে রমণীদের জন্য প্রযোজ্য চৌষট্টি কলা বিবৃত হয়েছে।


title: কসমস: এ স্পেসটাইম ওডেসি

text: কসমস এ স্পেসটাইম ওডেসি হল ২০১৪ সালে নির্মিত একটি বিজ্ঞানভিত্তিক মার্কিন প্রামাণ্য টেলিভিশন ধারাবাহিক, যেটি উপস্থাপনা করেন প্রখ্যাত বিজ্ঞানবিষয়ক ব্যক্তিত্ব নিল ডিগ্রেস টাইসন| ধারাবাহিকটিকে বিজ্ঞানভিত্তিক প্রামাণ্যচিত্রের জগতে একটি মাইলফলক হিসেবে গণ্য করা হয়| ২০১৪ সালের ৯ জুলাই যুক্তরাষ্ট্রের ২১'থ সেঞ্চুরি ফক্স নেটওয়ার্কব্যাপী চ্যানেলসমূহে এবং তার পরদিন যুক্তরাষ্ট্রের ন্যাশনাল জিওগ্রাফিক চ্যানেলে ধারাবাহিকটি প্রথমবারের মত সম্প্রচারিত হয়| এর পরবর্তী দুইমাসে ন্যাট জিও চ্যানেলের আন্তর্জাতিক শাখাসমূহে তা ভাষান্তর করে সম্প্রচার করা হয়| ন্যাশনাল জিওগ্রাফিক চ্যানেলের ভারতীয় শাখা ধারাবাহিকটি বাংলা ভাষায় ভাষান্তর করে সম্প্রচার করে|


title: প্লাটিহেলমিনথিস

text: গ্রিক শব্দ Trema অর্থ Hole তথা গর্ত বা বিবর বা কোটর এবং Eidos অর্থাৎ Form তথা আকার থেকে ট্রিমাটোডা শব্দটি এসছে। নলাকার বা চ্যাপ্টা পাতার মতো দেহে কিউটিকলের পুরু স্তর বর্তমান এবং সিলিয়া অনুপস্থিত। মুখছিদ্রকে পরিবৃত্ত করে অবস্থান করা একটি বৃহৎ চোষক অঙ্গ বর্তমান এবং অনেক সময় হুক (Hook) দেখতে পাওয়া যায়। একটি মুখছিদ্র এবং দুটি শাখায় বিভক্ত খাদ্যনালী উপস্থিত কিন্তু পায়ু (Anus) অনুপস্থিত। একাধিক লার্ভা (Larva) দশা উপস্থিত। সকলেই পরজীবী (বহিঃ অথবা অন্তঃ) এবং জীবনচক্র সম্পন্ন করতে পর্যায়ক্রমে মেরুদণ্ডী ও অমেরুদণ্ডী পোষকদেহে অবস্থান করতে হয়। অধিকাংশই উভলিঙ্গ (Monoecious) প্রাণী অর্থাৎ একই প্রাণীদেহে পুরুষ ও স্ত্রী প্রজনন অঙ্গ বর্তমান। সাধারণভাবে ফ্লুক (Fluke) নামে পরিচিত। উদাহরণ: "Fasciola hepatica" (যকৃত কৃমি)


title: কলকাতা বিশ্ববিদ্যালয়

text: কলকাতা বিশ্ববিদ্যালয় ভারতের প্রাচীনতম আধুনিক বিশ্ববিদ্যালয়। ১৮৫৪ সালে ইংল্যান্ডে ব্রিটিশ ইস্ট ইন্ডিয়া কোম্পানির বোর্ড-অফ-কন্ট্রোলের সভাপতি চার্লস উড ভারতের প্রেসিডেন্সি শহরগুলিতে (কলকাতা, বোম্বাই ও মাদ্রাজ) তিনটি বিশ্ববিদ্যালয় স্থাপনের সুপারিশ করেন। এই সুপারিশ অনুসারে ১৮৫৭ সালে কলকাতা ও বোম্বাই (অধুনা মুম্বই) শহরে দুটি বিশ্ববিদ্যালয় স্থাপিত হয়। ১৮৫৭ সালের ২৪ জানুয়ারি ভারতের গভর্নর জেনারেল লর্ড ক্যানিং "কলকাতা বিশ্ববিদ্যালয় আইন"-এ সই করেন। এই কারণে এই দিনটিকেই বিশ্ববিদ্যালয়ের প্রতিষ্ঠাদিবস গণ্য করা হয়। কলকাতা বিশ্ববিদ্যালয় আইনে বিশ্ববিদ্যালয়ের প্রতিষ্ঠাকালীন কর্মসূচি সম্পর্কে লেখা ছিল:


title: পণ্ডিতবিহার

text: পণ্ডিতবিহার, () ছিল উপমহাদেশের একটি প্রাচীন বিশ্ববিদ্যালয় এবং বর্তমানে এটি সম্পূর্ণ বিলুপ্ত। খিস্ট্রীয় আনুমানিক অষ্টম শতাব্দীতে পূর্ববঙ্গের (বর্তমান বাংলাদেশ) চট্টগ্রামে এ-বিশ্ববিদ্যালয় স্থাপিত হয়েছিলো ধারণা করা হয়। মূলত এ-বিশ্ববিদ্যালয় ছিল নালন্দা বিশ্ববিদ্যালয়ের মতোন একটি শিক্ষা প্রতিষ্ঠান, যা পূর্ববঙ্গে তান্ত্রিক বৌদ্ধধর্ম বিষয়ে শিক্ষা ও মতবাদ প্রচারের কেন্দ্র হিসেবে পরিচালিত হতো। ত্রয়োদশ শতাব্দির এক সংঘাতে বিহারের নালন্দা বিহার ধ্বংস হয়ে যায় এবং পরবর্তীতে পূর্ব দেশীয় বৌদ্ধ পণ্ডিত মণ্ডলীদের অনেকেই পণ্ডিতবিহারে আশ্রয় নিয়েছিলেন। পাল সাম্রজ্যের বৌদ্ধ ভিক্ষু এবং বৌদ্ধধর্মপ্রচারক অতীশ দীপঙ্কর শ্রীজ্ঞান পণ্ডিতবিহারে কিছুকাল অবস্থান ও অধ্যয়ন করেছিলেন।


title: ভিয়েনা বিশ্ববিদ্যালয়

text: ভিয়েনা বিশ্ববিদ্যালয় () ইউরোপের প্রাচীন বিশ্ববিদ্যালয়গুলোর মধ্যে অন্যতম। এটি ১৩৬৫ খ্রিস্টাব্দে অস্ট্রিয়ার রাজধানী ভিয়েনা শহরে স্থাপিত হয়। ২০১৫ খ্রিস্টাব্দে এই বিশ্ববিদ্যালয়ের ৬৫০তম প্রতিষ্ঠা বার্ষিকী উদযাপিত হয়েছে। এটি মধ্য ইউরোপের বৃহত্তম শিক্ষাপ্রতিষ্ঠান যার ছাত্র সংখ্যা ৯৪ হাজার (২০১৬)। প্রায় ৬০টি স্থান নিয়ে এই বিশ্ববিদ্যালয়ের ক্যাম্পাত গঠিত, তবে প্রধান ভবনটি ভিয়েনার রিং স্ট্রাসে-তে অবস্থিত। এখানে রয়েছেন ১৫ জন নোবেল বিজয়ী যাদের অনেকেই এই বিশ্ববিদ্যালয়ের শিক্ষার্থী ছিলেন।


title: বিক্রমশিলা বিশ্ববিদ্যালয়

text: প্রাচীন বাংলা এবং মগধে পালযুলে বেশকিছু বৌদ্ধবিহার গড়ে উঠেছিল। বিভিন্ন তিব্বতীয় সূত্র মতে এদের মধ্যে পাঁচটি মহাবিহার কালের আবর্তে টিকে যায়, এগুলো হলো: বিক্রমশীল, সে সময়কার প্রধান বিশ্ববিদ্যালয়; নালন্দা, ততদিনে শ্রেষ্ঠসময় পার হয়ে গেলেও এর জৌলুশ ঠিকই ছিল; সোমপুর; ওদান্তপুর এবং জগদ্দল।


title: বিশ্ববিদ্যালয়

text: "নালান্দা বিশ্ববিদ্যালয়" পৃথিবীর বুকে গড়ে ওঠা সর্বপ্রথম আবাসিক বিশ্ববিদ্যালয়। বিহারে গড়ে ওঠা নালান্দা বিশ্ববিদ্যালয় প্রাচীন সময়ের উচ্চশিক্ষা কেন্দ্র। বিহারের এই প্রাচীন নালান্দা বিশ্ববিদ্যালয় পাটনা থেকে ৮৮ কি.মি. দক্ষিণ পূর্ব দিকে অবস্থিত।


title: উপসালা বিশ্ববিদ্যালয়

text: উপসালা বিশ্ববিদ্যালয় (; ) সুইডেনের উপসালা এলাকায় অবস্থিত বিশ্ববিদ্যালয় ও গবেষণাগার। ১৪৭৭ সালে এটি স্ক্যান্ডিনেভিয়া এলাকায় প্রাচীনতম বিশ্ববিদ্যালয়রূপে প্রতিষ্ঠিত হয়েছিল। আন্তর্জাতিক র‌্যাঙ্কিংয়ে উত্তর ইউরোপের দেশগুলোয় বিশ্ববিদ্যালয়টির অবস্থান শীর্ষস্থানীয়। এছাড়াও, ইউরোপের উচ্চ শিক্ষা প্রতিষ্ঠান হিসেবে উপসালা বিশ্ববিদ্যালয়ে পড়াশোনাকে অত্যন্ত মর্যাদাসম্পন্নরূপে গণ্য করা হয়। ষোড়শ শতকের শেষার্ধ্বে বৃহৎ শক্তি হিসেবে সুইডেনের আবির্ভূত হবার সময় এ বিশ্ববিদ্যালয়ের উপযোগিতা ছিল অপরিসীম। রাজা গুস্তাভাস অ্যাডলফাস সপ্তদশ শতকের শুরুর দিকে বড় ধরনের উপহারস্বরূপ প্রয়োজনীয় আর্থিক স্থিরতা আনয়ণের মাধ্যমে এর ভিত্তি আরো মজবুত করেন। সুইডেনের জাতীয় সংস্কৃতি, পরিচিতি এবং সুইডেন প্রতিষ্ঠায় উপসালা একটি গুরুত্বপূর্ণ ও ঐতিহাসিক স্থান হিসেবে বিবেচিত হয়ে আসছে।


title: এলাহাবাদ বিশ্ববিদ্যালয়

text: এলাহাবাদ বিশ্ববিদ্যালয়, সাধারণভাবে এলাহাবাদ বিশ্ববিদ্যালয় নামে পরিচিত একটি সরকারী কেন্দ্রীয় বিশ্ববিদ্যালয়, যা ভারতের উত্তরপ্রদেশ রাজ্যের এলাহাবাদ শহরে অবস্থিত। ১৮৮৭ সালের ২৩ সেপ্টেম্বরে প্রতিষ্ঠিত এটি ভারতের চতুর্থ প্রাচীনতম আধুনিক বিশ্ববিদ্যালয়। এর উৎপত্তি মুইর সেন্ট্রাল কলেজে থেকে, যেটি উত্তর-পশ্চিমাঞ্চলের গভর্নর স্যার উইলিয়াম মুইর এর নামে ১৮৭৬ সালে প্রতিষ্ঠিত হয়। তিনি এলাহাবাদে সেন্ট্রাল ইউনিভার্সিটির ধারণা প্রস্তাব করেন, যা পরবর্তীকালে বর্তমান বিশ্ববিদ্যালয়ে বিবর্তিত হয়। এক সময়ে এটিকে "প্রাচ্যের অক্সফোর্ড" বলা হ্ত। ২৪শে জুন ২০০৫ সালে ভারতের কেন্দ্রীয় বিশ্ববিদ্যালয় কর্তৃপক্ষের "বিশ্ববিদ্যালয় এলাহাবাদ আইন ২০০৫" মোতাবেক এর কেন্দ্রীয় বিশ্ববিদ্যালয়ের মর্যাদা পুনঃস্থাপিত হয়।


title: ত্রিভুবন বিশ্ববিদ্যালয়

text: ত্রিভুবন বিশ্ববিদ্যালয় ১৯৬৯ সালে প্রতিষ্ঠিত নেপালের সবচেয়ে প্রাচীনতম ও বৃহত্তম বিশ্ববিদ্যালয়। দেরী রাজা ত্রিভুবনের নাম অনুসারে বিশ্ববিদ্যালয়টির নামকরণ করা হয়েছিল। বিশ্ববিদ্যালয়টির প্রথম দিকে সকল স্নাতকোত্তর ক্লাস অনুষ্ঠিত হতো ত্রিপুরেশ্বর ক্যাম্পাসে এবং প্রশাসনিক অফিস ও ত্রিপুরেশ্বর অবস্থিত ছিল। পরবর্তীতে ১৯৬৭ সালে বিশ্ববিদ্যালয়টি কাঠমুন্ডু থেকে প্রায় ২০ কিলোমিটার দক্ষিণ-পশ্চিম দিকে কীর্তিপুর শহরের স্থায়ী ক্যম্পাসে স্থানান্তর করা হয়। বিশ্ববিদ্যালয়টি কীর্তিপুরে ১৫৪.৭৭ একর জমির উপর কেন্দ্রীয় প্রশাসনিক অফিস এবং কেন্দ্রীয় ক্যাম্পাস রয়েছে।


title: পাদোয়া বিশ্ববিদ্যালয়

text: ইউনিভেরসিতা দেইলি স্তুদি দি পাদোভা (; UNIPD) বা পাদোয়া বিশ্ববিদ্যালয় ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম "Gymnasium Omnium Disciplinarum" এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে।


title: বিজ্ঞান

text:
=প্রতিষ্ঠান=
রেনেসাঁসকালীন সময় থেকে বৈজ্ঞানিক চিন্তাধারা ও গবেষণার প্রচার এবং গবেষণার জন্য শিক্ষিত সমাজগুলি বিদ্যমান ছিল । প্রাচীনতম জীবিত সংস্থাটি ইতালির অ্যাক্রেডেমিয়া দে লিন্সি যা ১৬০৩ সালে প্রতিষ্ঠিত হয়েছিল । বিজ্ঞানের সাথে সংশ্লিষ্ট জাতীয় একাডেমী কয়েকটি দেশে প্রতিষ্ঠিত হয়েছিল । যেমন-১৬৬০ সালে ব্রিটিশ রয়্যাল সোসাইটির এবং ১৬৬৬ খ্রিস্টাব্দে ফ্রান্সের অ্যাকাডেমি ডি সাইন্স যাত্রা শুরু করেছিল ।


title: শিব

text:
শিব লিঙ্গ পূজার তাৎপর্য কি?
শিব পূজা দু'রকম ভাবেই হয় । মূর্তি এবং লিঙ্গ। পূবেই বলা হয়েছে লিঙ্গ শব্দে অনেক গুলো অর্থ আছে। লিঙ্গ শব্দের অর্থ চিহ্ন বা প্রতীক। সাকার রূপে এরূপ লিঙ্গ শরীর বা চিহ্ন আমরা সর্বত্রই ব্যবহার করি। একটি দেশের পরিচয় বহন করে একটি পতাকা। বিষ্ণুমন্ত্রের যারা অনুসারী তাদের পরিচয় তারা দেন দেহতে তিলক ফোঁটা অঙ্কিত করে। ঘটে আমরা দেবদেবীর পুত্তলী এঁকে দেবতার চিহ্ন বা প্রতীক বসাই। এরূপ দুটি প্রতীক বা লিঙ্গ বা চিহ্ন আমরা পূজায় ব্যবহার করি। একটি শিব লিঙ্গ আরেকটি নারায়ণ শিলা। শিব লিঙ্গের গঠন প্রণালী সহজ হওয়ায় মূর্তি তৈরী থেকে লিঙ্গ পূজায় আমরা আগ্রহী বেশি। মাটি দিয়ে অতি সহজে অল্প সময়ে এ প্রতীক তৈরী করা যায় এবং পূজান্তে বিসর্জনও দেয়া যায়। কিন্তু প্রতীকটির নাম লিঙ্গ দেয়াতে আমাদের মধ্যে এ নিয়ে নীল সাহিত্য গড়ে উঠেছে যা সত্যিই দু:খজনক। অথচ একই প্রতীক ব্যবহৃত হচ্ছে নারায়ণ পূজায়, তাঁকে নিয়ে এরূপ আচারণ আমরা করি না। বিশেষ করে শিব-এর সঙ্গে সৃষ্টির কার্যক্রম যুক্ত থাকাতে আমরা লিঙ্গ শব্দটিকে একেবারে পার্থিব কাজের সঙ্গে মিলিয়ে দিয়েছি। এ বিভ্রান্তি থেকে আমাদের মুক্ত হতে হবে এবং আমাদের শিবত্বে উন্নীত হতে হবে।


title: তৃতীয় লিঙ্গ

text: খ্রিস্টপূর্ব চতুর্থ শতকের কাছাকাছি সময়ে লিখিত প্লেটো'র সিম্পোজিয়ামে অরিস্টোফেনসের সাথে জড়িত পৌরাণিকতা সম্পর্কিত তিনটি লিঙ্গের বর্ণনা পাওয়া যায় : মহিলা, পুরুষ এবং অরোজিনাস । তারা জিউসের দ্বারা অর্ধেক বিভক্ত, চারটি ভিন্ন সমসাময়িক লিঙ্গ প্রকার উৎপন্ন করে যা তাদের হারিয়ে যাওয়া অর্ধেকের সাথে পুনরায় মিলিত হতে চায়; এই একাউন্টে, আধুনিক হেটারোসেকসোয়াল পুরুষ এবং নারী মূল এ্যান্ড্রোজিনিয়াস যৌনতা থেকে অবতীর্ণ। Hermaphroditus এর পৌরাণিক হেটারোসেকসোয়াল প্রেমিকদের তাদের আদিম এ্যান্ড্রোজিনিয়াস যৌনতার সাথে মিলিত হয়।


title: লিঙ্গ পরিচয়

text: ১৯৫৫ থেকে ২০০০ সালে সাহিত্যের উপর গবেষণা করে একটি সার্ভে থেকে দেখা যায় প্রতি শতে একাধিক আন্তঃলিঙ্গ চরিত্রায়ন দেখা যায়। আন্তঃলিঙ্গ বা ক্লীবলিঙ্গ  মানুষ এবং অন্যান্য প্রাণীর ক্রোমোজোম, কর্মক্ষম জননাঙ্গ, যৌন হরমোন অথবা গোপনাঙ্গসহ বিভিন্ন যৌন বৈশিষ্ট্যের সে সকল পার্থক্যকে বোঝাতে ব্যবহৃত হয়, যেগুলো জাতিসংঘের "অফিস অব দি হাই কমিশনার ফর হিউম্যান রাইটস" এর বর্ণনা অণুযায়ী নারী বা পুরুষ দেহের যৌন দ্বিরূপতার ধারণার সঙ্গে পুরোপুরি মেলে না। এই পার্থক্যগুলো হতে পারে যৌনাঙ্গের অস্পষ্টতা, এবং এক্সওয়াই-পুরুষ এবং এক্সএক্স-নারী ব্যতিরেকে অন্যান্য ক্রোমোজোমীয় জিনোটাইপ (জেনেটিক বৈশিষ্ট্য) এবং যৌন ফিনোটাইপ (বাহ্যিক বৈশিষ্ট্য) এর সমন্বয়। আন্তঃলিঙ্গকে পূর্বে উভলিঙ্গ বলা হত কিন্তু বর্তমানে উভলিঙ্গ শব্দটির ব্যবহার সীমিত হয়ে আসছে কারণ শব্দটিকে বিভ্রান্তিকর এবং অসম্মানজনক বলে বিবেচনা করা হয়। ২০০৬ সালে "ডিজঅর্ডার অব সেক্স ডেভলাপমেন্ট" (যৌন ক্রমবিকাশের বৈকল্য) হিসেবে আন্তঃলিঙ্গীয় বৈশিষ্ট্যের মেডিক্যাল সঙ্গায়ন প্রবর্তিত হয় যা প্রবর্তনের পর থেকেই যথেষ্ট সমালোচিত হয়েছে।


title: লিঙ্গ

text: লিঙ্গ হল নারীত্ব ও পুরুষত্ব সংক্রান্ত ও এদের মধ্যস্থিত পার্থক্যকারী বৈশিষ্ট্যসমুহের সীমা। বিভিন্ন প্রাসঙ্গিক দৃষ্টিকোণের উপর ভিত্তি করে উক্ত বৈশিষ্ট্যগুলোতে জৈবিক যৌনতা (নারী, পুরুষ কিংবা আন্তঃলিঙ্গ প্রকরণে অন্তর্ভুক্ত হওয়ার অবস্থা), যৌনতা-ভিত্তিক সামাজিক কাঠামো (লিঙ্গ ভূমিকা) বা লিঙ্গ পরিচয় অন্তর্ভুক্ত থাকতে পারে। ঐতিহ্যগতভাবে, যে সকল লোক মানুষকে পুরুষ বা নারী হিসেবে চিহ্নিত করে অথবা পুরুষ বা স্ত্রী লিঙ্গের সর্বনাম ব্যবহার করে তারা সাধারনত লিঙ্গ দ্বৈততার একটি পদ্ধতি ব্যবহার করে থাকে, আর যারা এ সকল শ্রেণীর বাইরে থাকে তাদের জন্য অন্তর্ভুক্তিমূলক বিস্তৃত পরিভাষা হিসেবে অদ্বৈত(নন-বাইনারি) বা অদ্ভুতলিঙ্গ(জেন্ডারকুয়ার)নামক পরিভাষা ব্যবহার করা হয়। কিছু সংস্কৃতিতে নির্দিষ্ট কিছু লিঙ্গ ভূমিকা আছে, যেগুলো নারী কিংবা পুরুষ হতে আলাদা, যেমন দক্ষিণ এশিয়ার হিজড়া জনগোষ্ঠী। এদেরকে প্রায়শই তৃতীয় লিঙ্গ হিসেবে নির্দেশ করা হয়।


title: তৃতীয় লিঙ্গ

text: বিভিন্ন সংস্কৃতিতে তৃতীয় বা চতুর্থ লিঙ্গ খুব আলাদা জিনিস হিসাবে উপস্থাপিত হতে পারে। হাওয়াই এর আদিবাসী মাউ (Māhū) তাদেরকে পুরুষ ও মহিলার মাঝামাঝি হিসাবে চিহ্নিত করা হয় এমনকি তারা উভয় লিঙ্গ হিসাবে পরিচিত । দক্ষিণ পশ্চিম মার্কিন যুক্তরাষ্ট্রে ঐতিহ্যবাহী Dineh চার লিঙ্গের মানুষকে মানুষ হিসাবে স্বীকার করা হয়, যেমন- স্ত্রী লিঙ্গ নারী, পুংলিঙ্গ নারী, স্ত্রী লিঙ্গ পুরুষ, পুংলিঙ্গ পুরুষ । "তৃতীয় লিঙ্গ" শব্দটিও ভারত, বাংলাদেশ ও পাকিস্তানে হিজড়া হিসাবে বর্ণনা করা হয় যারা আইনি পরিচয় অর্জন করেছে ।


title: বাণলিঙ্গ

text: নর্মদা নদী দর্শনকে হিন্দুরা গঙ্গা স্নানের সমতুল্য মনে করেন। "বৃহৎ বৈবর্ত পুরাণ" নামে এক হিন্দু ধর্মগ্রন্থে তিন প্রকার লিঙ্গের উল্লেখ করা হয়েছে - স্বয়ম্ভুব (স্বপ্রতিষ্ঠিত), বাণলিঙ্গ ও শৈললিঙ্গ (পাথরের লিঙ্গ)। এগুলিকে যথাক্রমে ব্যক্ত, অব্যক্ত ও ব্যক্ত্যাব্যক্ত বলা হয়েছে। হিন্দু ধর্মতত্ত্বে বলা হয়, ব্যক্ত লিঙ্গ মোক্ষদায়ী, অব্যক্ত লিঙ্গ আনন্দবর্ধনকারী এবং ব্যক্তাব্যক্ত লিঙ্গ মোক্ষ ও আনন্দ দুইই দেন।


title: কালী

text: তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। "তোড়লতন্ত্র" অনুসারে, কালী আট প্রকার। যথা: দক্ষিণকালিকা, সিদ্ধকালিকা, গুহ্যকালিকা, শ্রীকালিকা, ভদ্রকালী, চামুণ্ডাকালিকা, শ্মশানকালিকা ও মহাকালী। "মহাকাল সংহিতা"র অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধণকালিকা, সিদ্ধিকালী, সিদ্ধিকালী, চণ্ডিকালিকা। অভিনব গুপ্তের "তন্ত্রালোক" ও "তন্ত্রসার" গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী। "জয়দ্রথ যামল" গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালিকা, ধনদকালিকা, রমণীকালিকা, ঈশানকালিকা, জীবকালী, বীর্যকালী, প্রজ্ঞাকালী ও সপ্তার্নকালী।


title: তৃতীয় লিঙ্গ

text: ভারতের হিজড়া সম্ভবত আধুনিক বিশ্বের সবচেয়ে সুপরিচিত এবং জনবহুল তৃতীয় যৌন প্রকার । মুম্বাই-ভিত্তিক কমিউনিটি স্বাস্থ্য সংস্থা হুমসফার ট্রাস্টের হিসাব অনুযায়ী ভারতে ৫ থেকে ৬ মিলিয়ন হিজরা রয়েছে। বিভিন্ন এলাকায় তারা আরাবানি / অরুবানি বা জগোপা নামে পরিচিত। বেশিরভাগ ক্ষেত্রে (কিছুটা বিভ্রান্তিকরভাবে) ইংরেজিতে নপুংসক বলা হয়, তারা ইন্টারসেকস বা দৃশ্যত পুরুষ হতে পারে, তারা পুরুষের পোষাক পড়ে এবং তারা নিজেদেরকে পুরুষ বা নারী হিসাবে দেখেনা । হুমসফার ক্লিনিকগুলিতে মাত্র ৮% পরিদর্শন করে যাদেরকে নির্বাণ বলা হয়। ভারতীয় ফটোগ্রাফার ধ্বনিতা সিং হিজড়া মোনা আহমেদের সঙ্গে তার বন্ধুত্ব এবং তাদের দুই ভিন্ন সমাজের লিঙ্গ সম্পর্কে লিখেছেন: "যখন আমি একবার তাকে জিজ্ঞেস করলাম যে তিনি যৌন পরিবর্তন অপারেশনের জন্য সিঙ্গাপুর যেতে চান কিনা ? তখন তিনি আমাকে বললেন, আপনি সত্যিই বুঝতে পারছেন না আমি তৃতীয় লিঙ্গ, একজন পুরুষ বা একজন নারী আমি হতে চাই না। এটা আপনার সমাজের সমস্যা, আপনি কেবল দুটি লিঙ্গ চিনেছেন তৃতীয় লিঙ্গ চিনতে পারেননি।"২০০৯ সালের নভেম্বরে, ভোটার তালিকা এবং ভোটার পরিচয় কার্ডগুলিতে পুরুষ ও নারীর চেয়ে আলাদা "অন্যদের" হিসাবে নপুংসক এবং ট্রান্সজেন্ডার ব্যক্তি হিসাবে তালিকাবদ্ধ করতে সম্মত হয়। ১৫ই এপ্রিল ২০১৪ তারিখে ভারতের সুপ্রিম কোর্ট একজন তৃতীয় লিঙ্গকে স্বীকৃতি দেয় যে পুরুষ ও মহিলা কোনটাই নয়, এবং একটি শ্রেণী যা শিক্ষার এবং চাকরির ক্ষেত্রে রিজার্ভেশন পাওয়ার অধিকার লাভ করে, "তৃতীয় লিঙ্গ হিসাবে transgenders স্বীকৃতি একটি সামাজিক বা চিকিৎসা সমস্যা নয় কিন্তু একটি মানবাধিকার ইস্যু। " এই ঐতিহাসিক রায় প্রদানের জন্য ভারত কয়েকটি দেশের মধ্যে একটি দেশ হিসাবে পরিণত করেছে।


title: ক্লেইন যৌন অভিমুখীতা ছক

text:
উক্ত (ক) থেকে (ঙ) পর্যন্ত পাঁচটি উপাদানের জন্য সাত প্রকার চারিত্র্য চিহ্নিত করা হয়েছে। যথা(১) কেবল বিপরীত লিঙ্গের মানুষ(২) অধিকাংশ ক্ষেত্রে বিপরীত লিঙ্গের মানুষ (৩) তুলনামূলকভাবে বেশী বিপরীত লিঙ্গের মানুষ (৪) সমলিঙ্গ ও বিপরীত লিঙ্গ উভয় শ্রেণীর মানুষ (৫)তুলনামূলকভাবে বেশী সমলিঙ্গের মানুষ(৬) অধিকাংশ ক্ষেত্রে সমলিঙ্গের মানুষ এবং(৭)কেবল সমলিঙ্গের মানুষ।
(চ) এবং (ছ) এই দুটি নিয়ামকের ক্ষেত্রে অন্য সাতটি চারিত্র্য ব্যবহার করা হয়েছে। যথা(১) কেবল বিষমকামী মানুষ(২) অধিকাংশ ক্ষেত্রে বিষমকামী মানুষ (৩) তুলনামূলকভাবে বেশী বিষমকামী মানুষ (৪) বিষমকামী ও সমকামী উভয় রূপ মানুষ (৫) তুলনামূলকভাবে বেশী সমকামী মানুষ (৬) অধিকাংশ ক্ষেত্রে সমকামী মানুষ এবং (৭) কেবল সমকামী মানুষ।ক্লেইন যৌন অভিমুখীতা ছকের আরেকটি বৈশিষ্ট্য হলো এতে সময়ের সাথে মানুষের যৌন অভিমুখিতা পরিবর্তনের সম্ভাব্যতা বিবেচনা করা হয়েছে। এতে সাতটি উপাদানের প্রতিটির জন্য অতীত ও বর্তমান প্রবণতা চিহ্নিত করার সুযোগ রয়েছে। অধিকন্তু যৌনসঙ্গী নির্বাচনের ব্যাপারে ব্যক্তির অভীষ্ট ব্যক্তির বিষয়ও নিয়ামক হিসেবে বিবেচনায় গ্রহণ করা হয়েছে।
‘ক্লেইন যৌন অভিমুখীতা ছক’ ব্যবহার করে একজন মানুষ স্বীয় যৌন অভিমুখ সম্পর্কে সম্যক ধারণা লাভে সমর্থ হবে।


title: তৃতীয় লিঙ্গ

text: হিন্দু দেবতা শিবকে প্রায়ই অর্ধনারীশ্বর হিসেবে উপস্থাপন করা হয়, যার দ্বৈত পুরুষ ও মহিলা প্রতিকৃতি আছে । সাধারণত, অর্ধনারীশ্বরের ডান দিক পুরুষ এবং বাম পাশ মহিলা। তৃতীয় লিঙ্গ ধারনাটি ভারতের তিনটি প্রাচীন আধ্যাত্মিক ঐতিহ্যের সমস্ত গ্রন্থে পাওয়া যায় - হিন্দুধর্ম, জৈনধর্ম এবং বৌদ্ধধর্ম - এবং এটি ধারণা করা যেতে পারে যে বৈদিক সংস্কৃতি তিনটি লিঙ্গকে স্বীকৃতি দিয়েছে। বেদ (খ্রিস্টপূর্ব ১৫০০ -৫০০খ্রিস্টপূর্বাব্দ) এর মতে একজন ব্যক্তির প্রকৃতি বা প্রকার অনুযায়ী, তিনটি শ্রেণিতে এক ব্যক্তি অন্তর্ভুক্ত হতে পারে । তারা কাম সূত্র (চতুর্থ শতাব্দী খ্রিস্টাব্দ) নামেও পরিচিত এবং অন্যত্র পুমার-প্রকৃতি (পুরুষ প্রকৃতি), স্ত্রী-প্রকৃতি (নারী-প্রকৃতি) এবং তৃতীয় প্রকৃতি নামেও এটি উল্লেখ করা হয়েছে। পাঠ্যসূচিতে বলা হয়েছে যে তৃতীয় লিঙ্গের মানুষগুলি ভারতের প্রাক্তন ভারতে সুপরিচিত এবং পুরুষ দেহবিশিষ্ট বা মহিলা দেহবিশিষ্ট মানুষ এবং আন্তযৌনাঙ্গ এর অন্তর্ভুক্ত এবং যেগুলি প্রায়ই শৈশব থেকে স্বীকৃত হয়।


title: আদরাস্কান

text: আদরাস্কান (পশতু/ফার্সি: ادرسکن) পশ্চিম আফগানিস্তানে একটি পুরানো শহর, ১৩ তম এবং ১৪ম শতাব্দীর ভৌগোলিক অঞ্চলে সাবজওয়ার জেলার চারটি বিখ্যাত শহরগুলির মধ্যে গ্রীন প্লেস বা সবুজ উদ্যান হিসাবে উল্লেখ করা হয়েছে, যা এখন শিন্দান (সাবজওয়ার পশতু সমতুল্য) নামে পরিচিত। বর্তমানে এটি আফগানিস্তান হেরাত প্রদেশের আদরাস্কান জেলার একটি অন্যতম শহর। এটি এ ১৩৪৩ মিটার উঁচুতে অবস্থিত। শহরের প্রধান মহাসড়ক কান্দাহার-হেরাত মূলত শহরের মধ্য দিয়ে চলে গেছে।


title: অলিম্পিকে আজারবাইজান

text:
আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে,
সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।


title: আবিজান

text: আবিজান শহরের আয়তন ৪২২ বর্গকিলোমিটার (ভারতের কলকাতা শহরের প্রায় দ্বিগুণ এবং বাংলাদেশের ঢাকা শহরের চেয়ে প্রায় ২৫% বেশি বড়)। ২০১৪ সালের হিসাব অনুযায়ী এখানে প্রায় ৪ কোটি ৭০ লক্ষ লোকের বাস, যা কোত দিভোয়ারের মোট জনসংখ্যার প্রায় ২০%। ফরাসিভাষী পশ্চিম আফ্রিকান দেশগুলির মধ্যে আবিজান সবচেয়ে জনবহুল শহর। এছাড়া সারা বিশ্বের ফরাসিবাসী শহরগুলির মধ্যে এটি ২য় বৃহত্তম শহর, প্যারিসের পরেই। পশ্চিম আফ্রিকাতে কেবল নাইজেরিয়ার রাজধানী লাগোস জনসংখ্যার বিচারে আবিজানের চেয়ে বড়। এটি সমগ্র আফ্রিকা মহাদেশের ৬ষ্ঠ সর্বোচ্চ জনবহুল শহর। সম্প্রতি আবিজানের দ্রুত শিল্পায়নের পাশাপাশি অত্যন্ত উচ্চহারে নগরায়ন পরিলক্ষিত হচ্ছে।


title: অজমের

text: এই শহরের জনসংখ্যার ১২% হল ৬ বছর বা তার কম বয়সী।আজমের জংশন/AII শহরের প্রধান রেলওয়ে স্টেশন। বর্তমানে এই লাইন ডাবল ট্র্যাক ও বৈদ্যুতিকরণ করা হচ্ছে। সর্বমোট ৫টি প্লাটফর্ম রয়েছে। সমুদ্রপৃষ্ঠ থেকে ৪৮০ মিটার উঁচুতে অবস্থিত। উত্তর পশ্চিম রেলের অন্তর্গত বিভাগীয় সদর দপ্তর এটি। উত্তরের লাইনটি মাদার জংশন পর্যন্ত , দক্ষিণ পশ্চিমের লাইনটি বাঙ্গুরগ্রাম হল্ট পর্যন্ত এবং দক্ষিণ পূর্বের লাইনটি আদর্শনগর পর্যন্ত বিস্তৃত। আজমের হতে জয়পুর , আগ্রা হয়ে বিভিন্ন ট্রেন কলকাতা আসে।


title: ২০০৮ গ্রীষ্মকালীন অলিম্পিকে আজারবাইজান

text: আজারবাইজান চীনের বেইজিংয়ে অনুষ্ঠিত ২০০৮ গ্রীষ্মকালীন অলিম্পিকে অংশগ্রহণ করেছিল। তারা সর্বমোট ৪৪জন ক্রীড়াবিদ প্রেরণ করেছিল, যার মধ্যে ১৪ জন নারী ক্রীড়াবিদ ছিল। আজারবাইজানি ক্রীড়াবিদগন ১০ ক্রীড়া বিভাগে প্রতিদ্বন্দ্বিতা করে ১টি স্বর্ণ, ২টি রৌপ্য ও ৪টি ব্রোঞ্জ পদক জিতেছিল। ক্রমনির্ণায়ক অবস্থানে তাদের অবস্থান ছিল ৩৯।


title: আজারবাইজান

text: আজারবাইজান (আজারবাইজানি ভাষায়: Azərbaycan "আজ়্যার্বায়জান্"), সরকারী নাম আজারবাইজান প্রজাতন্ত্র (আজারবাইজানি ভাষায়: Azərbaycan Respublikası) এশিয়া মহাদেশের একটি প্রজাতন্ত্রী রাষ্ট্র। এটি কৃষ্ণ সাগর ও কাস্পিয়ান সাগরের মধ্যবর্তী স্থলযোটক দক্ষিণ ককেশাস অঞ্চলের সবচেয়ে পূর্বে অবস্থিত রাষ্ট্র। আয়তন ও জনসংখ্যার দিকে থেকে এটি ককেশীয় রাষ্ট্রগুলির মধ্যে বৃহত্তম। দেশটির উত্তরে রাশিয়া, পূর্বে কাস্পিয়ান সাগর, দক্ষিণে ইরান, পশ্চিমে আর্মেনিয়া, উত্তর-পশ্চিমে জর্জিয়া। এছাড়াও ছিটমহল নাখশিভানের মাধ্যমে তুরস্কের সাথে আজারবাইজানের একচিলতে সীমান্ত আছে। আর্মেনিয়ার পর্বতের একটি সরু সারি নাখশিভান ও আজারবাইজানকে পৃথক করেছে। আজারবাইজানের দক্ষিণ-পশ্চিম অংশে আর্মেনীয়-অধ্যুষিত এলাকা নাগোর্নো-কারাবাখের আনুগত্য বিতর্কিত। কাস্পিয়ান সাগরে অবস্থিত অনেকগুলি দ্বীপও আজারবাইজানের অন্তর্ভুক্ত। আজারবাইজানের রাষ্ট্রভাষা আজারবাইজানি। এখানে মূলত শিয়া মুসলিম ধর্মাবলম্বী আজেরি জাতির লোকদের বাস। কাস্পিয়ান সাগরতীরে অবস্থিত বন্দর শহর বাকু আজারবাইজানের রাজধানী ও বৃহত্তম শহর।


title: আজারবাইজানের পরিবহন ব্যবস্থা

text: আজারবাইজানে ২,১২৫ কিমি দীর্ঘ রেলপথ এবং ২৪,৯৮১ কিমি দীর্ঘ পাকা ও কাচা সড়ক রয়েছে। রাজধানী বাকু শহরে রয়েছে মেট্রো পরিবহন ব্যবস্থা। এছাড়াও অপরিশোধিত খনিজ তেল পরিবহনের জন্য ১,১৩০ কিলোমিটার দীর্ঘ, পেট্রোলিয়াম দ্রব্যের জন্য আরও ৬৩০ কিমি দীর্ঘ এবং প্রাকৃতিক গ্যাস পরিবহনের জন্য ১,২৪০ কিমি দীর্ঘ পাইপলাইন আছে। বাকু, সুমকাইত ও লেমকোরান কাস্পিয়ান সাগরের তীরে অবস্থিত তিনটি গুরুত্বপূর্ণ বন্দর। আজারবাইজানে আরও আছে ৬৯টি বিমানবন্দর, যাদের মধ্যে ২৯টি পাকা রানওয়েবিশিষ্ট।


title: বাকু

text: বাকু (আজারবাইজানি ভাষায়: Bakı) আজারবাইজানের রাজধানী ও বৃহত্তম শহর। শহরটি আজারবাইজানের দক্ষিণ-পূর্ব অঞ্চলে আবসেরোন উপদ্বীপে কাস্পিয়ান সাগরের পশ্চিম উপকূলে অবস্থিত। শহরটির কাছেই কাস্পিয়ান সাগরে অনেকগুলি তৈলক্ষেত্র রয়েছে। তৈল পরিশোধন তাই শহরটির প্রধান শিল্প। বাকুর নিকট থেকে উৎসারিত পাইপলাইন দিয়ে সুপসা, জর্জিয়া, নভোরসিয়িস্ক ও রাশিয়ার কৃষ্ণ সাগর-তীরবর্তী বন্দরগুলিতে এবং তুরস্কের ভূমধ্যসাগরীয় বন্দর সেইহানে তেল সরবরাহ করা হয়। এছাড়াও বাকুতে লোহার কেবল, তুলা, চামড়া ও খাদ্যদ্রব্য প্রস্তুত কারখানা আছে।


title: পূর্ব আজারবাইজন প্রদেশ

text: পূর্ব আজারবাইজন () ইরানের ৩০টি প্রদেশের একটি। প্রদেশটি ইরানের উত্তর-পশ্চিম প্রান্তে অবস্থিত। আর্মেনিয়া ও আজারবাইজানের সাথে এর সীমান্ত আছে। এছাড়াও ইরানের আর্দাবিল, পশ্চিম আজারবাইজান ও জানজান প্রদেশের সাথে এর সীমান্ত আছে। এই প্রদেশের রাজধানী শহর তাব্রিজ। এটি মূলত পাহাড়ি অঞ্চল। ৩৭২২ মিটার উঁচু সাহান্দ সর্বোচ্চ পর্বত। এখানকার অন্যতম প্রধান সাংস্কৃতিক বৈশিষ্ট্য এখানকার ভাষা, যার নাম আজেরি ভাষা। আজেরি ভাষাভাষীরা নিজস্ব ঐতিহ্য পালন করে থাকে। পূর্ব আজারবাইজানে ইরানের প্রায় ৩৫% কার্পেট প্রস্তুত হয়, এবং ইরান থেকে রপ্তানিকৃত গালিচার ৭০% এখানেই তৈরি হয়। তাব্রিজের গালিচা জগদ্বিখ্যাত। এছাড়া খনিজ সম্পদে সমৃদ্ধ অঞ্চলটিতে একশতেরও বেশি খনি আছে।


title: আজারবাইজানের পর্যটন

text: আজারবাইজানের পর্যটন ব্যবস্থার আকর্ষণীয় স্থানগুলির অন্যতম হল এর রাজধানী বাকু শহরের পুরনো অংশের প্রাচীন স্থাপত্যগুলি। এই স্থাপত্যগুলির মধ্যে আছে ১৫শ শতকে নির্মিত শিরভানশাহ রাজবংশের প্রাসাদ ও ১২শ শতকে নির্মিত ময়দান মিনার। দুইটিই ইউনেস্কোর ওয়ার্ল্ড হেরিটেজ সাইট হিসেবে চিহ্নিত হয়েছে। বাকুর ৪০ মাইল দক্ষিণ-পশ্চিমে গোবুস্তান রাষ্ট্রীয় সংরক্ষণস্থল, যা একটি অত্যন্ত গুরুত্বপূর্ণ প্রত্নতাত্ত্বিক স্থান। এখানে আদিম যুগের মানুষের আঁকা প্রায় ৬ লক্ষ শিলায় খোদাইকৃত চিত্রের সন্ধান পাওয়া গেছে। এগুলি প্রায় ৫০০০ থেকে ২০,০০০ বছর প্রাচীন বলে ধারণা করা হয়। গোবুস্তানে প্রাকৃতিকভাবে উৎপন্ন এক ধরনের পাথর পাওয়া যায়, যাকে কোন কিছু দিয়ে স্পর্শ করলে সুরেলা শব্দ বের হয়। এই বিস্ময়কর পাথরগুলির নাম "গাভাল দাশ"।


title: উত্তর আমেরিকা

text: নর্থ আমেরিকান ফ্রী ট্রেড অ্যাগ্রিমেন্ট (এনএএফটিএ) হলো পৃথিবীর প্রধান চারটি বাণিজ্যিক অঞ্চলের একটি। ১৯৯৪ সালে এই অঞ্চলটি গঠিত হয়, যুক্তরাষ্ট্র, মেক্সিকো এবং কানাডার মধ্যে বাণিজ্যিক সমতা এবং দেশগুলোর মাঝে আন্তঃবাণিজ্যিক সম্পর্ক সহজতর করার লক্ষে। কানাডা এবং যুক্তরাষ্ট্রের মধ্যে ইতিমধ্যে একটি দ্বিজাতী বাণিজ্যিক চুক্তি (পৃথিবীর সর্ববৃহৎ) বিদ্যমান রয়েছে, যার নাম কানাডা ইউনাইটেড স্টেটস ট্রেড রিলেশান, এই চুক্তির আওতায় দেশ দুটি নিজেদের মধ্যে বিনাশুল্কে আমদানি রপ্তানী করে থাকে, এনএফটিএ মেক্সিকোকেও বিনাশুল্কে বাণিজ্য করার সুবিধা প্রদান করেছে। এই মুক্ত বাণিজ্য যুক্তরাষ্ট্র এবং মেক্সিকোর মধ্যে বাণিজ্যকে বিনা শুল্কের পর্যায়ে উন্নিত করেছে। দেশগুলোর মধ্যে এই মুক্ত বাণিজ্যের পরিমাণ দিনদিন বৃদ্ধি পাচ্ছে , ২০১০ সালের তথ্য মতে, এনএফটিএ এর তিনটি দেশের বাণিজ্য বৃদ্ধি পেয়ে সর্বাধিক ২৪.৩% প্রবৃদ্ধি বা ৭৯১ বিলিয়ন মার্কিন ডলারে পৌছায়। এনএফটিএ ভূক্ত অঞ্চলসমূহের জিডিপি (পিপিপি)- পৃথিবীর মধ্যে সর্ববৃহৎ প্রায় ১৭.৬১৭ ট্রিলিয়ন মার্কিন ডলার। একই সাথে বলা যায়, ২০১০ এর তথ্যমতে, যুক্তরাষ্ট্রের অর্থনীতি হলো পৃথিবীর মধ্যে সবচেয়ে বড় অর্থনীতি, পাশাপাশি দেশটির ন্যুনতম জিডিপির পরিমাণ ১৪.৭ ট্রিলিয়ন ডলার। এনএএফটিএ দেশ গুলো হলো নিজেদের মধ্যে সর্বাধিক বৃহৎ বাণিজ্যিক অংশিদার। মার্কিন যুক্তরাষ্ট্র হলো মেক্সিকো এবং কানাডার সবচেয়ে বৃহৎ বাণিজ্যিক অংশীদার, যখন কিনা কানাডা এবং মেক্সিকো হলো নিজেদের তৃতীয় বৃহৎ বাণিজ্যিক অংশীদার।


title: দক্ষিণ মেরু

text: পৃথিবীর দক্ষিণ গোলার্ধের যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থানটি হল পৃথিবীর ভৌগোলিক দক্ষিণ মেরু। এই স্থানের ভৌগোলিক স্থানাঙ্ক ৯০° দক্ষিণ। এই স্থানের দ্রাঘিমা অসংজ্ঞাত হওয়ায় একে ০° ধরে নেওয়া হয়। দক্ষিণ মেরুতে সমস্ত দিক উত্তর দিকে নির্দেশ করে। এই কারণে দক্ষিণ মেরুতে মূল মধ্যরেখার সাপেক্ষে দিক নির্ণয় করা হয়।


title: উত্তর-দক্ষিণ পরিবহন করিডোর

text: এনএসটিসি প্রজেক্টের প্রাথমিক উদ্দেশ্য বর্তমানে ব্যবহার করা হচ্ছে ঐতিহ্যবাহী রুটের সময় এবং অর্থের ক্ষেত্রে খরচ কমানো। বিশ্লেষকরা বলছেন রাশিয়া, মধ্য এশিয়া, ইরান এবং ভারত তাদের মধ্যে দ্বিপক্ষীয় বাণিজ্যের আয় বৃদ্ধি পাবে। 'ফেডারেশন অফ মাল্ট ফরওয়ার্ডস' এ ইন্ডিয়া (এফএফএফএআই) www.fffai.org দ্বারা পরিচালিত একটি গবেষণায় দেখা গেছে যে "৩০% সস্তা এবং বর্তমান প্রথাগত রুটের চেয়ে ৪০% ছোট"। বিশ্লেষকরা বলছেন, মুম্বাই, মস্কো, তেহরান, বাকু, বন্দর আব্বাস, আস্ট্রকান, বন্দর অঞ্জন ইত্যাদির মতো প্রধান শহরগুলির মধ্যে বাণিজ্যের সংযোগ বাড়ানোর সম্ভাবনা রয়েছে।


title: অপারেশন ওভারলর্ড

text: বিভ্রান্তি সৃষ্টি করার লক্ষ্যে ইউএস প্রথম আর্মি বা FUSAG নামের একটি কাল্পনিক ডিভিশানের জন্ম দেয়া হয় যার অবস্থান দক্ষিণপূর্ব ব্রিটেনে রয়েছে বলে প্রচার করা হয়। শুধু প্রচারের মধ্যেই সীমাবদ্ধ না থেকে উক্ত অঞ্চলে নকল সামরিক ক্যাম্প, নকল ট্যাঙ্কবহর ইত্যাদি স্থাপন করা হয় যা বিমান থেকে দেখলে মনে হবে যেন একটি বিশাল সৈন্যদল সেখানে অবস্থান করছে। এই কাল্পনিক সৈন্যদলের অধিনায়ক হিসেবে জেনারেল লেসলি ম্যাকনেয়ার ও জেনারেল জর্জ প্যাটনের নাম প্রচার করা হয়। ব্রিটেনের বিমান প্রতিরক্ষা কাঠামোতে ইচ্ছাকৃত ভাবে কিছু ত্রুটি রাখা হয় যার ফলে জার্মানির লুফটওয়াফা সহ অন্যান্য অক্ষশক্তির বিমান সেগুলোর ছবি তুলতে সক্ষম হয়ছিল। এই সৈন্যদলের অবস্থানের সম্পর্কে ভুল ধারণা আরও বদ্ধমূল করার লক্ষ্যে মিত্রবাহিনীর সদস্যরা তাদের বেতার যোগাযোগে সেই সৈন্যদলের অবস্থানের প্রসঙ্গ উল্লেখ করত যেন অক্ষশক্তির গোয়েন্দারা বেতার যোগাযোগ গোপনে শুনতে পায়। এছাড়াও উভয় দেশের দ্বৈতচরদের মাধ্যমে ঐ বিশেষ স্থানে কাল্পনিক সৈন্য অবস্থানের খবর প্রচারিত হতে থাকে এবং এর সাথে এও প্রচার করা হতে থাকে যে মূল আক্রমণ প্রকৃতপক্ষে পাস দ্য ক্যালেইস দিয়ে করাই সুবিধাজনক। শুধু গোপন অভিযানই নয়, ব্রিটিশ নৌ বাহিনীর বিভিন্ন জাহাজ পাস দ্য ক্যালেইসের সংলগ্ন অঞ্চলের ব্যাপক রেকনেসান্স অভিযান শুরু করে যার ফলে শত্রুপক্ষের সামরিক নেতৃবৃন্দ, জনগণ এমনকি ব্রিটিশ জনগণসহ মিত্রশক্তির দেশগুলোর মানুষও ভাবতে শুরু করে যে আক্রমণ প্রকৃতপক্ষে পাস দ্য ক্যালেইসের পথেই ঘটবে।


title: মিসিসিপি হাইওয়ে ৯ডব্লিউ

text: মিসিসিপি হাইওয়ে ৯ডব্লিউ (এমএস ৯ডব্লিউ) হল উত্তর মিসিসিপিতে অবস্থিত দীর্ঘ একটি প্রাদেশিক হাইওয়ে। এ পথের দক্ষিণ প্রান্ত ক্যালহৌন প্রদেশের অন্তর্গত ব্রুসের উত্তরে এমএস ৯ হাইওয়েতে এবং উত্তর প্রান্ত লাফায়েত প্রদেশের অন্তর্গত অক্সফোর্ডের দক্ষিণের এমএস ৭ হাইওয়েতে গিয়ে মেশে। এই পথটি একটি অবিভাজিত দুই-লেনের রাস্তা, যার সম্পূর্ণ দৈর্ঘ্য এবং উপবিভাগ গ্রাম্য অঞ্চলের ভেতর দিয়ে অতিক্রম করেছে। এমএস ৯ডব্লিউ প্যারিসের এমএস ৩১৫কে ছেদ করে। এমএস ৯ ডব্লিউ ১৯৫৬ সালে এর বর্তমান বিন্যাস লাভ করে এবং ১৯৬০ সালের দিকে নুড়িবিছানো রাস্তা থেকে পরিপূর্ণ পাকা রাস্তা করা হয়।


title: খুম্বু হিমবাহ

text: খুম্বু হিমবাহটি উত্তর-পূর্ব নেপালের খুম্বু অঞ্চলের এভারেস্ট এবং লোতসে-নুপ্তসে শৈলশিরার মাঝে অবস্থিত। হিমবাহটির শেষ থেকে, উৎস অবধি উচ্চতার সঙ্গে, এটি বিশ্বের সর্বোচ্চ হিমবাহ. দক্ষিণ এভারেস্ট বেস ক্যাম্প এর অন্তিম অংশে পৌছনর জন্য খুম্বু হিমবাহকে অনুসরন করা হয়। এভারেস্টের কাছাকাছি পশ্চিমী সি এম ডব্লুর থেকে এই হিমবাহের শুরু । পশ্চিমী সি ডব্লু এম এর নিম্নভাগের পশ্চিমদিকে, হিমবাহটিতে একটি বড় তুষার ঝরণা আছে , নাম খুম্বু আইসফল। এভারেস্ট শৃঙ্গ আরোহন অবধি, গোটা সাউথ কল ট্রেকে, আরো অন্যান্য বিপজ্জনক বাধার মধ্যে-এই তুষার ঝরণাটি প্রথম ও প্রধান অন্তরায়।


title: আইসিআইসিআই প্রুডেন্সিয়াল মিউচুয়াল ফান্ড

text: এএমসি’র কর্পোরেট অফিস ভারতবর্ষের মুম্বাই শহরে বান্দ্রা কুর্লা কমপ্লেক্স অবস্থিত। এটি বর্তমানে উল্লেখযোগ্য ক্রমোন্নতির পরিচয় রেখেছে - ১৯৯৮ সালে এই উদ্যোগের প্রারম্ভে ছিল কেবলমাত্র ২টি স্থান এবং ৬জন কর্মী, আজ সেই সংখ্যা দাঁড়িয়েছে প্রায় ১২০ টি অঞ্চলজুড়ে এবং কর্মী সংখ্যার পরিমাণ বেড়ে হয়েছে ১০০০। এছাড়াও এর বিনিয়োগকারীর সংখ্যা বর্তমানে ১.৯ লক্ষেরও অধিক।


title: দক্ষিণ গঙ্গোত্রী

text: স্থায়ী গবেষণা কেন্দ্র স্থাপনের সম্ভাব্য অবস্থান সম্পর্কে তৃতীয় ভারতীয় অ্যান্টার্কটিকা অভিযানের সদস্যদের মধ্যে পর্যালোচনা হয় এবং আকাশ থেকে তোলা চিত্র, নরওয়ে মেরু সংস্থানের তৈরী মানচিত্র ও তৃতীয় ভারতীয় অ্যান্টার্কটিকা অভিযানের সদস্যদের অভিমত, এই সব কিছু গভীর ভাবে পরীক্ষা করা হয়। তৃতীয় ভারতীয় অ্যান্টার্কটিকা অভিযানের সদস্যরা গবেষণা স্থাপনের স্থান হিসেবে স্থানাঙ্ককে নির্বাচিত করলেও হেলিকপ্টারের দ্বারা সমীক্ষার মাধ্যমে সেই স্থানের নিকটবর্তী লেনিনগ্রাদকোলেন ও কুর্ক্লাকেন বরফের চাদরের দক্ষিণ প্রান্তে ফাটলের চিহ্ন পাওয়া যায়। এই কারণে, ঐ স্থানকে বাতিল করে তার দশ কিলোমিটার দূরে স্থানাঙ্কে একটি ফাটলবিহীন স্থানে গবেষণা কেন্দ্র স্থাপনের সিদ্ধান্ত নেওয়া হয়।


title: দক্ষিণ মেরু

text: পূর্বে দক্ষিণ মেরু পৃথিবীর দক্ষিণ গোলার্ধের সমুদ্রে অবস্থান করলেও মহাদেশীয় প্রবাহের ফলে বর্তমানে অ্যান্টার্কটিকায় অবস্থিত। অ্যান্টার্কটিকার এই স্থানটি সমুদ্রপৃষ্ঠ থেকে ২,৮৩৫ মিটার বা ৯,৩০১ ফুট ওপরে ২,৭০০ মিটার পুরু বরফে ঢাকা মালভূমিতে অবস্থিত। তাই এই স্থানের ভূপৃষ্ঠ সমুদ্রপৃষ্ঠ থেকে মাত্র ১০০ মিটারের মতো উঁচু। এই স্থান থেকে সবচেয়ে নিকটবর্তী সমুদ্র ১৩০০ কিলোমিটার দূরে তিমি উপসাগর। মেরুর বরফ মূল মধ্যরেখার থেকে ৩৭° থেকে ৪০° পশ্চিমের মধ্যে ওয়েডেল সাগরের দিকে বছরে ১০ মিটার করে প্রবাহিত হচ্ছে।


title: উত্তর-দক্ষিণ করিডোর, সিঙ্গাপুর

text: চূড়ান্ত পরিকল্পনায় এনএযই উত্তর সিঙ্গাপুরে অ্যাডমিরেটরি রোড পশ্চিমে যাত্রা শুরু করবে এবং উডল্যান্ডস এভিনিউ ৮, গাবাস এভিনিউ, সেমবাওয়ং রোডের সাথে দক্ষিণ দিকে এগিয়ে যাবে। এটি লেন্টর এভিয়েশনে যোগ দেবে এবং সেলেটার এক্সপ্রেসওয়েকে ছেদ করবে। মেজর বাস স্টপ ল্যান্টর এভিনিউ, এং মো কোও এভিনিউ ৬ এবং মেরিমাউন রোড এ লিফট লবি দিয়ে সজ্জিত হবে। এটি দুটি সামরিক প্রশিক্ষণ এলাকা- লেন্টর এবং সেলেটার ইস্টের মাধ্যমেও পাস হবে, যা উভয়ই ২০১৭ সালের মধ্যে অনুমোদন করা হবে। এটি টাওওহো রাইজকে অতিক্রম করবে, সেন্ট্রাল এক্সপ্রেসওয়ের সমান্তরালে থমসন রোড এবং বুকিত টিমাহ রোডে যোগদান করবে। এনএসই ওফির রোডের পাশে ইস্ট কোস্ট পার্কওয়েতে তার দক্ষিণ টার্মিনসে যোগ দেবে। উপরন্তু, নতুন বাস লেন এবং সাইক্লিং লেন থাকবে।


title: সূত্র

text: সূত্র (সংস্কৃতঃ sūtra) হল দক্ষিণ এশিয়ার ধর্ম বিশেষ করে হিন্দুধর্ম, বৌদ্ধধর্ম এবং জৈনধর্মের এক ধরণের নীতিবচন বা শিক্ষা। সূত্র শব্দটি কখনো একটি নীতিবচন বুঝাতে ব্যবহৃত হয়, আবার কখনো উপাসনা গ্রন্থে লিখিতরুপে একাধিক নীতিবচনের সমষ্টি বুঝাতেও ব্যবহৃত হয়। সূত্র হল প্রাচীন ও মধ্যযুগীয় ভারতীয় গ্রন্থের একটি ধারা।


title: ভূস্থির কক্ষপথ

text: ভূস্থির কক্ষপথ বা ভূস্থির ক্রান্তিয় কক্ষপথ বা জিইও () হল পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষন করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।


title: বৌদ্ধ ধর্মগ্রন্থ

text: বেদী সূত্র (হুইনেং কর্তৃক রচিত বলে কথিত) বুদ্ধবচন অনুসারে রচিত। এটি সেই সামান্য কয়েকটি গ্রন্থের একটি যেটি বুদ্ধকথিত না হলেও “সূত্র” বলে চিহ্নিত। মনে রাখা দরকার, এই বইটি অনূদিত। মূল চীনা ভাষায় “সূত্র” শব্দটিকে অনুবাদ করা হয়েছে “জীং”(經) বলে। তবে এই “জীং” শব্দটি অন্যান্য ধ্রুপদি গ্রন্থের নামেও ব্যবহৃত হয়ে থাকে। বেদী সূত্রে লেখক একটি আত্মজীবনী লিখেছেন। এতে দেখা যায়, তিনি কিভাবে জেন অধিপতি হয়েছেন এবং সেই সঙ্গে তিনি জেন তত্ত্ব ও অনুশীলনের কথাও লিখেছেন। জেন ও চ্যান শাখার ভিত্তি জেন শিক্ষকদের অনানুশাসনিক জীবনী ও উপদেশ গ্রন্থাবলি। এগুলির উদাহরণ, "ব্লু ক্লিফ রেকর্ড"।


title: সূত্র

text: হিন্দুধর্মে সূত্র হল নীতিবচন সংকলন, যা এক ধরণের সাহিত্য ধারা। প্রত্যেকটি সূত্র হল কিছু শব্দের মধ্যে সমাপতিত সংক্ষিপ্ত নিয়ম যা শাস্ত্রীয় শিক্ষা, দর্শন ব্যকরণ বা অন্য কোন জ্ঞান ধারণ করে। বেদ এর ব্রাহ্মণ ও আরণ্যক অধ্যায়ে হিন্দুধর্মের পুরাতন সূত্রগুলো পাওয়া যায়। হিন্দু দর্শন এর প্রতিটি স্কুল, আচার-অনুষ্ঠানের জন্য বেদীয় নির্দেশিকা, কলার বিভিন্ন ক্ষেত্র, আইন এবং সামাজিক নৈতিকতা বিভিন্ন সূত্র গড়ে তুলেছে যা এক প্রজন্ম থেকে আরেক প্রজন্মে শিক্ষা ও ধ্যানধারণা পৌছে দিতে সাহায্য করে।


title: সূত্র

text: হিন্দু দর্শনের বিভিন্ন প্রতিষ্ঠানের কিছু সূত্র গ্রন্থের উদাহরণ নিম্ন্রুপঃকিছু পণ্ডিত ব্যক্তি মনে করেন যে " সূত্র " এর বৌদ্ধধর্মে ব্যবহার, পাকৃত বা পলি শব্দ " সুত্ত " এর ত্রুটিযুক্ত রূপ; এবং পরেরটি সংস্কৃত রূপ "সুক্ত"কে উপস্থাপন করে। আদি বৌদ্ধ সূত্রগুলি প্রবচনাত্মক নয়,বরং সেগুলো হিন্দু সূত্রের মত রহস্যপূর্ণ যদিও এগুলোকে মনে রাখার মত করে লেখা হয়েছিল। অন্যদিকে এগুলো অনেকসময় লম্বা এবং পুনরাবৃত্তিপূর্ণ যা শ্রোতাদের মনে রাখার উদ্দেশ্য পূরণ করে। তারা জৈন সূত্রের সাথে "সুসংবাদ" এর উপাধিগুলি ভাগ করে নিয়েছে, যার মূল নাম অর্ধ মগধির "সুয়্য" এবং সংস্কৃত "সূক্ত" থেকে উদ্ভূত হয়ে থাকতে পারে, কিন্তু 'সুত্র' থেকে হওয়ার সম্ভাবনা কম।


title: সত্র

text:
"সত্র" হল মহাপুরুষ শ্রীমন্ত শঙ্করদেব ও শ্রীশ্রী মাধবদেবের অসমে নববৈষ্ণব ধর্মর প্রচার ও প্রসারের জন্য স্থাপন করা এক প্রতিষ্ঠান। প্রথমে অসমে ৬৬৫ টি সত্র ছিল যদিও এখন তার বেশিরভাগেরই অস্তিত্ব নেই। এগুলির মধ্যে ৬৫ টি কেবল মাজুলীতে স্থাপন করা হয়েছিল যার মধ্যে এখন ২২ টি আছে। ধর্ম চর্চা ছাড়াও সত্রসমূহে মহাপুরুষীয়া তথা অসমীয়া সংস্কৃতি যেমন বরগীত, সত্রীয়া নৃত্য, চালি নৃত্য, ঝুমুরা নৃত্য, দশাবতার নৃত্য ইত্যাদির সাথে পুরানো পুঁথি-পাঁজি ও অন্যান্য তালিকামূলক জিনিসের প্রদর্শনী।
মহাপুরুষ শ্রীমন্ত শঙ্করদেবের ধর্ম প্রচারের আদিকালে সত্রের উৎপত্তি হয়েছিল বলে ধারণা করা হয়। শঙ্করদেব তাঁর জন্মস্থান বরদোয়াতে প্রথম সত্র স্থাপন করেছিলেন। নতুন ধর্ম প্রচার করার স্থানে তিনি "প্রার্থনা ঘর" ("হরি গৃহ") স্থাপন করেছিলেন যা পরে সাংস্কৃতিক কেন্দ্রের রূপ নেয়। একে "থান"(সংস্কৃত- স্থান) বলে অভিহিত করা হত। অসমের একজায়গা থেকে অন্য জায়গায় ধর্ম প্রচারের জন্য যাত্রা করাকালীন তিনি স্থানে স্থানে থান স্থাপন করেছিলেন।


title: কামসূত্র

text: কামসূত্র ( বা কামসূত্রম , ) প্রাচীন ভারতীয় পণ্ডিত মল্লনাগ বাৎস্যায়ন রচিত সংস্কৃত সাহিত্যের একটি প্রামাণ্য মানব যৌনাচার সংক্রান্ত গ্রন্থ। গ্রন্থের একটি অংশের উপজীব্য বিষয় হল যৌনতা সংক্রান্ত ব্যবহারিক উপদেশ। গ্রন্থটি মূলত গদ্যে লিখিত; তবে অনুষ্টুপ ছন্দে রচিত অনেক পদ্যাংশ এতে সন্নিবেশিত হয়েছে। "কাম" শব্দের অর্থ ইন্দ্রিয়সুখ বা যৌন আনন্দ; অপরদিকে "সূত্র" শব্দের আক্ষরিক অর্থ সুতো বা যা একাধিক বস্তুকে সূত্রবদ্ধ রাখে। "কামসূত্র" শব্দটির অর্থ তাই পুস্তকের আকারে এই জাতীয় উপদেশমালার গ্রন্থনা। এতে রমণীদের জন্য প্রযোজ্য চৌষট্টি কলা বিবৃত হয়েছে।


title: ও’মের সূত্র

text: ওম এর সূত্র হল একটি প্রামাণিক তত্ত্ব, অনেক গবেষণার একটি সাধারণীকরণ যা দেখিয়েছে যে অধিকাংশ উপকরণ বৈদ্যুতিক ক্ষেত্রের প্রায় সমতুল্য। এটা ম্যাক্সওয়েল এর সমীকরণ তুলনায় কম মৌলিক এবং সর্বদা পালন করা হয় না। কোনো প্রদত্ত উপাদান একটি শক্তিশালী-যথেষ্ট বিদ্যুৎ ক্ষেত্রের অধীন ভাঙ্গে যাবে, এবং ইলেকট্রিক্যাল ইঞ্জিনিয়ারিংতে আগ্রহের কিছু উপকরণ দুর্বল ক্ষেত্রগুলির অধীন "নন-অহমিক"। ওম এর আইন একটি দৈর্ঘ্য আইশ বিস্তৃত পরিদর্শন করা হয়েছে।বিংশ শতাব্দীর প্রথম দিকে, এটি মনে করা হয়েছিল যে ওম এর আইন পারমাণবিক স্কেলে ব্যর্থ হবে, কিন্তু পরীক্ষায় এই প্রত্যাশা পূরণ হয়নি। ২01২ সালের হিসাবে, গবেষকরা দেখিয়েছেন যে ওম এর আইনটি সিলিকন তারের জন্য কাজ করে যেটা চারটি পরমাণু প্রশস্ত এবং একটি উচ্চ পরমাণু ।


title: কোয়ান্টাম অ্যালগোরিদম

text:
সূত্র একটি গাছ যার প্রত্যেকটা অন্তর্বর্তী গ্রন্থি একেকটা দ্বার এবং প্রত্যেকটা পাতার গ্রন্থি একেকটা ইনপুট। সমস্যা হল ঐ সূত্র মূল্যায়ন, যা ঐ গাছের শিকড় গ্রন্থি।
একটি চর্চিত সূত্র ন্যান্ড গেট দ্বারা তৈরী বাইনারী গাছ মাত্র। এসব ধরনের সূত্রের অনিয়মিততা ব্যবহার করে Θ("N") কোয়েরী প্রয়োজন হয়, যেখানে formula_8। যাই হোক, কোয়ান্টাম এলগরিদম ব্যবহার করে একে Θ("N") কোয়েরি দিয়েই সমাধান করা যায়। এর জন্যে ভাল কোন কোয়ান্টাম এলগরিদম পাওয়া যায়নি যতদিন হ্যামিল্টনিয়ান সিদ্ধান্তের মডেল আসে। প্রমিত ব্যবস্থার জন্যেও একই অবস্থা দ্রুতই আবিষ্কৃত হয়।
আরো জটিল সূত্রের জন্য আরো কোয়ান্টাম এলগরিদম পাওয়া যায়।


title: বৈশেষিক সূত্র

text: বৈশেষিক সূত্র বা কণাদ সূত্র হল হিন্দু দর্শনের বৈশেষিক-প্রতিষ্ঠিত শাখার প্রাচীন সংস্কৃত গ্রন্থ। এই সূত্রের রচয়িতা হলেন হিন্দু ঋষি কণাদ (অপর নাম কশ্যপ)। কিছু বিশেষজ্ঞের মতে, তাঁর আবির্ভাব বৌদ্ধধর্ম উৎপত্তির অনেক আগেই হয়েছিল, কারণ "বৈশেষিক সূত্রে" বৌদ্ধধর্ম কিংবা বৌদ্ধ মতাদর্শের কোনো উল্লেখ নেই। তবে কণাদের জীবন এখনো ধোঁয়াশাময়, এবং বৈশেষিক সূত্রের সময়কাল খ্রিস্টপূর্ব ৬ষ্ঠ থেকে ২য় শতাব্দী বলে অনুমিত, আর এর লিখন সম্পূর্ণ হয় বর্তমান যুগ শুরু হওয়ার ঠিক আগে।


title: আবেদ চৌধুরী

text: তিনি যুক্তরাষ্ট্রের ন্যাশনাল ইনিস্টিটিউট হেলথ, ম্যাসাচুসেট্‌স ইনস্টিটিউট অফ টেকনোলজি এবং ফ্রান্সের ইকোল নরমাল সুপিরিয়রের মতো স্বনামধন্য প্রতিষ্ঠানে শিক্ষকতা ও গবেষণা করেছেন। বর্তমানে তিনি অস্ট্রেলিয়ার জাতীয় বিজ্ঞান সংস্থায় একদল বিজ্ঞানীর সমন্বয়ে গঠিত গবেষকদলের নেতৃত্ব দিচ্ছেন। অনেক পেশাদরী জার্নালে তাঁর লেখা প্রবন্ধ প্রকাশিত হয়েছে। এছাড়া তিনি সহজবোধ্য ভাষায় বাংলা ও ইংরেজিতে অনেক নিবন্ধ লিখেছেন।


title: ফ্রেজার স্টডার্ট

text:
ব্রিটিশ বিজ্ঞানী স্যার জে. ফ্রেসার স্টডার্ট কাজ করছেন যুক্তরাষ্ট্রের নর্থওয়েস্টার্ন ইউনিভার্সিটির রসায়ন বিভাগে। ক্ষুদ্রতম মলিকিউলার মেশিন উদ্ভাবনের স্বীকৃতি হিসেবে ২০১৬ রসায়নে নোবেল পুরস্কার লাভ করেছেন।
'দ্রুততম’ মলিকিউলার মেশিন উদ্ভাবনের স্বীকৃতি হিসেবে এ বছর রসায়নে নোবেল পেলেন যৌথভাবে ৩ বিজ্ঞানী। এরা হলেন ফ্রান্সের জ্যঁ-পিয়ের সভেজ , যুক্তরাষ্ট্রের স্যার ফ্রেজার স্টডার্ট ও নেদারল্যান্ডসের বেন ফেরিঙ্গা। দ্য র‌য়্যাল সুইডিশ একাডেমি অব সায়েন্সেস তাদের নাম ঘোষনা করে। তাদের কাজের বর্ণনা দিয়ে নোবেল কমিটির বিজ্ঞপ্তিতে বলা হয়, ‘তারা অণু আকৃতির এমন ক্ষুদ্রতম যন্ত্র উদ্ভাবন করেছেন যার নড়াচড়া নিয়ন্ত্রণ করা যায় এবং এতে এনার্জি বা শক্তি যোগ করা হলে এটি নির্দেশানুসারে কাজ সম্পাদন করতে পারে।’ এতে আরো বলা হয়, ১৮৩০-এর দশকে ইলেকট্রিক মোটর যেমন ছিল তাদের উদ্ভাবিত মলিকিউলার, মোটরও একই ধরনের। এ মলিকিউলার মেশিন বিভিন্ন ধরনের নতুন বস্তু, সেন্সর ও শক্তি সংরক্ষণ ব্যবস্থার উন্নয়নে ব্যবহৃত হতে পারে। আণবিক যন্ত্রের নকশা ও সংশ্লেষনে অবদান রাখায় বিজ্ঞানীদের এই পুরস্কার প্রদান করা হচ্ছে। মোলিকিউলার স্কেলের যন্ত্র সংশ্লেষণ এবং ডিজাইন করে বিশ্বকে তাক লাগিয়ে দিয়েছেন এই বিজ্ঞানীরা। নতুন আবিষ্কৃত এই যন্ত্রের মাধ্যমে মানুষের শরীরে সরাসরি ক্যান্সার আক্রান্ত সেলে ওষুধ প্রবেশ করানো সম্ভব হবে।


title: চিন্তা

text: সাদৃশ্য সত্ত্বেও মানসিক এবং সমাজতাত্ত্বিক গবেষকদের লক্ষ্য, পন্থা, পদ্ধতি, এবং পরিভাষা ভিন্নতর হয়। তারা পৃথক একাডেমিক জার্নাল ও পেশাজীবী সংগঠনের পক্ষপাতী হন। সমাজবিজ্ঞানীদের ও মনোবিজ্ঞানীদের মধ্যে সহযোগিতার সর্বশ্রেষ্ঠ কাল ছিল দ্বিতীয় বিশ্বযুদ্ধের পরবর্তীকাল সময়ে। যদিও সাম্প্রতিককালে বিচ্ছিন্নতা এবং বিশেষজ্ঞতা বৃদ্ধি হয়েছে, কিছুটা আবৃত এবং প্রভাব দুই নিয়মানুবর্তিতা মধ্যে রয়ে গেছে।


title: গ্রেগর ইয়োহান মেন্ডেল

text: মেন্ডেল "উদ্ভিদ সংকরণের পরীক্ষা" নামক তার নিবন্ধটি ১৮৬৫ সালে মোরাভিয়ায় ন্যাচারাল হিস্ট্রি সোসাইটি অফ ব্রুনেতে দু'বার উপস্থপন করেন। তার গবেষণা নিবন্ধটি ছিল পরিসংখ্যান ভিত্তিক। দুর্ভাগ্যজনকভাবে তার সমসাময়িক বিজ্ঞানীরা তার কাজের গুরুত্ব অনুধাবন করতে ব্যর্থ হন এবং পরবর্তী পয়ত্রিশ বছরে তা কেবলমাত্র তিনবার উদ্ধৃত হয়। (এখানে লক্ষ্যণীয় যে, মানুষের ক্রমবিকাশ বইয়ের লেখক জ্যাকব ব্রুনোস্কির মতে আরেক যুগান্তকারী বিজ্ঞানী ডারউইন অনবহিত ছিলেন।) সে সময়ে তার গবেষণা প্রবন্ধটি ব্যাপকভাবে সমালোচিত হলেও বর্তমানে তা জিনতত্ত্বের ভিত্তিমূলক রচনায় পরিণত হয়েছে।


title: বিজ্ঞান

text: গণিতবিদ ও দার্শনিকদের মধ্যে বিবর্তিত তত্ত্বের উত্থান এবং গণিতের ভিত্তিগুলির জন্য এটির ব্যবহারের জন্য বিংশ শতাব্দীর প্রথম দিকে আনুষ্ঠানিক যুক্তিবিজ্ঞানের গবেষণায় অনেক গুরুত্ব দেওয়া হয়েছিল । উল্লেখযোগ্য গণিতজ্ঞ এবং দার্শনিক যারা এই ক্ষেত্রে অবদান রেখেছেন তাদের মধ্যে রয়েছে গটলব ফ্রেজ, জিউসেপ পেয়ানো, জর্জ বুল, আর্নেস্ট জেরমেলো, আব্রাহাম ফ্রাংকেল, ডেভিড হিলবার্ট, বারট্রান্ড রাসেল এবং আলফ্রেড হোয়াইটহেড। প্যানানো গণিতের মতো বিভিন্ন স্বতন্ত্র সিস্টেমগুলি, যেমন- জেরেমো-ফেনেকেলের সেটমার্ক পদ্ধতি এবং প্রিন্সিপিয়া ম্যাথমেটিকাব্যবস্থার পাশাপাশি গণিতের ভিত্তি প্রমাণ করার জন্য অনেকের ধারণা ব্যবহার করা হয়েছিল । যাইহোক, ১৯৩১ সালে কার্ট গডেলের অসম্পূর্ণতা তত্ত্বের প্রকাশের সঙ্গে সঙ্গে তাদের বেশিরভাগ প্রচেষ্টা হ্রাস পেয়েছিল । গণিত, দর্শন ও কম্পিউটার বিজ্ঞানের শিক্ষার্থীরা বিশ্ববিদ্যালয়ে আজও সাংগঠনিক যুক্তিবিদ্যা অধ্যয়ন করে । উদাহরণস্বরূপ, বুলিয়ান বীজগণিত দ্বারা সমস্ত আধুনিক কম্পিউটারগুলি কার্যকরী হয় এবং এই শাখার জ্ঞান প্রোগ্রামারদের জন্য অত্যন্ত দরকারি ।


title: এডওয়ার্ড টেলার

text: হিরোশিমা ও নাগাসাকিতে আণবিক বোমা বর্ষণের বিষয়টি ওপেনহেইমারের মনে গভীরভাবে রেখাপাত করেছিল। ম্যানহাটন প্রকল্পে নিয়োজিত অন্যান্য বিজ্ঞানীদের মধ্যে কেবল স্বল্পসংখ্যক বিজ্ঞানীই পারমাণবিক অস্ত্রের গবেষণায় থাকতে ইচ্ছে পোষণ করেন। নিরাপত্তা সংক্রান্ত বিষয়ে তিনি লস এলামোজ ন্যাশনাল ল্যাবরেটরিতে তার সাবেক প্রধান ও সহকর্মী জে. রবার্ট ওপেনহেইমারের বিরুদ্ধে স্বাক্ষ্য দেন। এরফলে তিনি সমগ্র বৈজ্ঞানিক মহলে ব্যাপকভাবে সমালোচিত ও নিন্দিত হন। কিন্তু তিনি মার্কিন সরকারের কাছ থেকে প্রয়োজনীয় সহায়তা পান এবং সামরিক গবেষণা প্রতিষ্ঠায় অংশ নেন। বিশেষতঃ তার পরামর্শক্রমেই মার্কিন যুক্তরাষ্ট্রের পারমাণবিক শক্তি খাতের উন্নয়ন, শক্তিশালী পারমাণবিক অবকাঠামো বিনির্মাণ এবং উচ্চাভিলাষী পারমাণবিক পরীক্ষা সম্পর্কীয় কার্যক্রম পরিচালিত হয়।


title: পর্নোগ্রাফির প্রভাব

text:
যদিও, McKay এবং Dolf এর মত অন্যান্য সমসাময়িক গবেষকগণ জিলম্যানের সাথে দ্বিমত পোষণ করেন, এবং উল্লেখ করেন যে, ‘‘পর্নোগ্রাফি সংক্রান্ত [গবেষণা] কার্যের মধ্যে [এই তথ্যটি] উপেক্ষিত হয়েছে যে, সমসাময়িক সমাজে [স্বাভাবিক] জীবনযাপনে সক্ষম প্রাপ্তবয়স্ক [কোন] মানুষ [অনেকটা] ভালোভাবেই বাস্তব ও কল্পনার মধ্যে পার্থক্য [নিরূপন] করতে সক্ষম। এধরণের [নিম্নমানের] যুক্তিই যখন পেশ করার প্রয়োজন পরে, তখন মানব আচরণের একটি অতিসরলীকৃত মডেলই নির্দেশিত হয়, যেটি এই [গবেষণা] কার্যে [স্পষ্টতই] প্রতিফলিত হয়েছে’’।
গেইল ডাইনেস, জিলম্যানের ১৯৮৯ সালে প্রকাশিত গবেষণাটি সংক্ষেপিত করেন, এবং এতে বেশকিছু তথ্য অন্তর্ভূক্ত করেন। তিনি বলেন যে, ‘‘[পর্নোগ্রাফি] যৌনতা [সম্পর্কে] দৃষ্টিভঙ্গির [বিরূপ] পরিবর্তন ঘটায়, সুনির্দিষ্টভাবে বলতে গেলে, এটি কম প্রচলিত যৌনাচরণের প্রতি উৎসাহপূর্ণ আকর্ষণ সৃষ্টি করে; অন্তরঙ্গ [যৌন] সঙ্গীর শারীরিক অবয়ব ও যৌন ক্ষমতার প্রতি অসন্তুষ্টির জন্ম দেয়; ধর্ষণ ও শিশুদের উপর যৌন নির্যাতনের মত অপরাধসমূহকে একটি মামুলি ব্যাপারে পরিণত করে; যৌন নির্যাতনের স্বীকার হওয়া ক্ষতিগ্রস্তদের প্রতি অসংবেদনশীল হতে উৎসাহিত করে এবং পুরুষদের মনে এই বিশ্বাস সৃষ্টিতে সহায়তা করে যে, ধর্ষিতরাও [অন্য কাউকে] ধর্ষণ করতে সক্ষম হবে। উপরন্তু, অভ্যাসগত পর্নোগ্রাফি ভোক্তারাই অনিয়মিত ভোক্তাদের তুলনায়, যৌনতার ক্ষেত্রে অধিক সহানুভূতিহীন এবং নারীদের প্রতি বেশি সহিংস হওয়ার ঝুঁকিতে আছে।’’


title: রামেন্দ্রসুন্দর ত্রিবেদী

text: আচার্য রামেন্দ্রসুন্দর ত্রিবেদী (আগস্ট ২০, ১৮৬৪ - জুন ৬, ১৯১৯) বাংলা ভাষার একজন স্বনামধন্য বিজ্ঞান লেখক। তিনি ভারতের মুর্শিদাবাদে জন্মগ্রহণ করেন। তার পূর্বে বাংলা ভাষায় বিজ্ঞান চর্চার জন্য উপযুক্ত পরিবেশ ছিল না। উপযুক্ত বইয়ের অভাবই ছিল এর মূল কারণ। তিনি প্রচুর গ্রন্থ ও প্রবন্ধ রচনা করেন এবং বক্তৃতার মাধ্যমে বাঙালিদেরকে বিজ্ঞান চর্চায় অনুপ্রাণিত করেন। তার কোন মৌলিক গবেষণা বা আবিষ্কার নেই, তবে তিনি মূলত লেখনীর মাধ্যমেই একজন বিজ্ঞানী ও শাস্ত্রজ্ঞের মর্যাদা লাভ করেছেন। বিশুদ্ধ বিজ্ঞান ছাড়াও তিনি দর্শন ও সংস্কৃত শাস্ত্রের দুর্বোধ্য বিষয়গুলো সহজ বাংলায় পাঠকের উপযোগী করে তুলে ধরেন।


title: আণবিক জিনতত্ত্ব

text: জিনতত্ত্বের এই ব্যাপক অগ্রগতির পর নতুন গবেষণার স্বর্ণদুয়ার খুলে যায়। এদের মধ্যে গুরুত্বপূর্ণ একটি গবেষণা ছিলো ১৯৭৭ সালে ফ্রেডেরিক স্যাঙ্গারের ডিএনএ সিকুয়েন্সিং এর শৃংখল-পরিসমাপ্তি: এই প্রযুক্তি ব্যবহার করে বিজ্ঞানীরা ডিএনএ অণুর নিউক্লিওটাইড অনুক্রম পড়তে সক্ষম হন। ১৯৮৩ সালে ক্যারি ব্যাংকস মুলিস পলিমারেজ শৃংখল বিক্রিয়া উদ্ভাবন করেন, যা কোন মিশ্রণ থেকে ডিএনএ'র নির্দিষ্ট অংশ আলাদা করার দ্রুত পথ দেখায়। মানব জিনোম প্রজেক্ট এর সমন্বিত প্রচেষ্টা এবং পাশাপাশি সেলেরা জিনোমিক্সের কাজ এবং অন্যান্য কৌশলের মাধ্যমে ২০০৩ সালে মানুষের জিনোমের নীলনকশা তৈরির কাজ সম্পন্ন হয়।


title: পুনর্জন্ম

text: বিভিন্ন সময় পুনর্জন্ম নিয়ে অনেকে গবেষণা করেছেন। তাদের মধ্যে একজন হলেন মনোবিজ্ঞানী ইনা স্টিভেনসন। তিনি ৪০ বছর যাবত পুর্বজন্মের কথা বলতে পারা শিশুদের উপরে ২৫০০ টিরও বেশি তদন্ত করেছেন এবং ১২টি বই লিখেছেন। এছাড়াও আটলান্টার ইয়ার্কস ন্যাশনাল প্রাইমেট রিসার্চ প্রতিষ্ঠানটিতে কাজ করা দুই গবেষক ব্রায়ান জি. ডায়াস এবং কেরি রেসলার পুনর্জন্ম নিয়ে গবেষণা করেছেন। তারা মত দিয়েছিলেন যে পুনর্জন্ম বলে কিছু নেই। জার্মান থেরাপিস্ট ট্রুটজ হার্ডোর এ বিষয়ে গবেষণা করেছেন। তিনি তার রচিত "চিলড্রেন হু হ্যাভ লিভড বিফোর: রিইনকারনেশন টুডে" বইতে জানান ড্রুজ আদিবাসীদলের একটি ছেলের কথা উল্লেখ করেছেন যে পুর্বজন্মের কথা বলতে পারতো। এছাড়াও পুনর্জন্ম নিয়ে গবেষণাকালে জিম টাকার একজন শিশুর খোঁজ পান যে তার পুর্বজন্মের কথা বলেছিল। তিনি এরকম আরও অনেকের সাথে দেখা করেছেন যাদের বয়স ২ থেকে ৬ বছরের মধ্য এবং তার পুর্বজন্মের কথা বলতে পারতো।


title: লোমশ ম্যামথ

text: লোমশ ম্যামথ ("Mammuthus primigenius") ম্যামথের একটি বিলুপ্ত প্রজাতি। এই প্রজাতিটি প্লাইস্টোসিন কালে পৃথিবীতে টিকে ছিল এবং ম্যামথ প্রজাতির মধ্যে সর্বশেষ প্রজাতি এই লোমশ ম্যামথ। পূর্ব এশিয়ার ম্যামথ অঞ্চল থেকে প্রায় ৪ লক্ষ বছর আগে লোমশ ম্যামথের উত্থান ঘটে। এশীয় হাতিকে এই লোমশ ম্যামথের দূরবর্তী আত্মীয় বলা যায়। প্রাক-ঐতিহাসিক প্রাণী প্রজাতির মাঝে লোমশ ম্যামথের প্রকৃতি ও আচরণ নিয়ে বিস্তর গবেষণা করা হয়েছে। সাইবেরিয়া ও আলাস্কায় এই ম্যামথের কঙ্কাল, দাঁত, পাকস্থলী, মল এমনকি দেহাবশেষ  বরফে আচ্ছ্বাদিত অবস্থায় পাওয়া গিয়েছিল। এছাড়া বিভিন্ন গুহাচিত্রেও  চিত্রাঙ্কিত লোমশ ম্যামথের জীবনযাত্রা নিয়ে আভাষ পাওয়া যায়। ১৭শ শতকের দিকে ইউরোপের ম্যামথের পরিচয় পাওয়ার আরো অনেক আগে থেকেই এশিয়ায় ম্যামথের অস্তিত্ব সম্পর্কে জ্ঞাত ছিল। বিভিন্ন বিতর্ক থাকলেও ১৭৯৬ সালে জর্ক ক্যুভিয়ে হাতির বিলুপ্তপ্রাপ্ত প্রজাতি হিসেবে ম্যামথকে তালিকাভূক্ত করেন।


title: ইউরোপ

text: সবচেয়ে সাম্প্রতিক তুষার যুগে হিমবাহ এবং মানুষের উপস্থিতি ইউরোপীয় প্রাণীজগতের বিস্তার প্রভাবিত করে। ইউরোপের বহু অংশে সবচেয়ে বড় প্রাণী এবং শীর্ষ শিকারী প্রজাতি শিকার করার মাধ্যমে বিলুপ্ত হয়ে গেছে। পশমতুল্য ম্যামথ নব্য প্রস্তর যুগের শেষের আগেই বিলুপ্ত হয়েছে। এসময়ে নেকড়ে (মাংসাশী) এবং ভালুক বিপন্ন। একদা এরা ইউরোপের অধিকাংশ অংশে পাওয়া যেত। তবে, বন উজাড় এবং শিকার এই পশুদের আরোও এবং আরোও দূরে ঠেলে দেয়। মধ্যযুগ দ্বারা, ভালুকের আবাসস্থল যথেষ্ট বন আচ্ছাদনসহ অনধিগম্য পর্বত মধ্যেই সীমাবদ্ধ হয়। আজ, বাদামী ভালুক বলকান উপদ্বীপ, স্ক্যান্ডিনেভিয়া, এবং রাশিয়া প্রাথমিকভাবে বাস করে; কিছু সংখ্যক ভালুক ইউরোপের অন্যান্য দেশে (অস্ট্রিয়া, পিরেনে ইত্যাদি) দেখতে পাওয়া যায়, কিন্তু এইসব অঞ্চলে বাসস্থান ধ্বংস কারণে বাদামি ভালুকের জনসংখ্যা খণ্ডিত এবং প্রান্তিক। উপরন্তু, মেরু ভালুক স্বালবার্ড পাওয়া যেতে পারে, স্ক্যান্ডিনেভিয়ার উত্তরে একটি নরওয়েজীয় দ্বীপমালা। নেকড়ে, বাদামি ভালুক পর ইউরোপের দ্বিতীয় বৃহত্তম শিকারি প্রাণী, প্রাথমিকভাবে মধ্য ও পূর্ব ইউরোপ ও বলকানে এবং কিছু সংখ্যক পশ্চিম ইউরোপে (স্ক্যান্ডিনেভিয়া, স্পেন, ইত্যাদি) দেখতে পাওয়া যায়।


title: বক্স গাছের মথ

text: বক্স গাছের মথ ("Cydalima perspectalis") () হল ক্রামবিদা গোত্রের একটি মথ প্রজাতি। এটি পূর্ব এশিয়ার (জাপান, চীন, তাইওয়ান, কোরিয়া, রাশিয়ার দূর প্রাচ্য, এবং ভারত) একটি স্থানীয় প্রজাতি। এটি ইউরোপের একটি ইনট্রোডিউসড বা প্রবর্তিত প্রজাতি যা ২০০৬ সালে জার্মানিতে, এবং পরবর্তীতে ২০০৭ সালে সুইজারল্যান্ড ও নেদারল্যান্ডে, ২০০৯ সালে ফ্রান্স, গ্রেট ব্রিটেন, ও অস্ট্রিয়াতে প্রথমবারের মতো নথিভুক্ত করা হয়। ২০০৯ সালে এই বক্স গাছের মথকে হাঙ্গেরি, রোমানিয়া, ও তুরস্ক থেকে প্রথমবারের মতো উল্লেখ করা হয়। স্লোভাকিয়া, বেলজিয়াম আর ক্রোয়েশিয়াতেও একে পাওয়া গেছে বলে জানা যায়। ২০১৪ সালের অলিম্পিকের প্রস্তুতিকালে ২০১২ সালে "বক্সুস সেপমেরভিরেন্স" গাছের মাধ্যমে ইতালি থেকে এই মথটি সচিতে চলে আসে এবং এর পরের বছর থেকেই "বুক্সুস কলকিকা" গাছকে প্রচুর পরিমাণে পত্রশূন্য করতে থাকে।


title: তিমুর

text: আজকের জীববৈচিত্র্যের বেশ কয়েকটি প্রাণীর প্রজাতি তিমুরে অন্তর্ভুক্ত রয়েছে, যেমন — তিমুর শাওন এবং তিমুর ইঁদুর। উত্তরের সাধারণ ককেসা এবং অস্ট্রেলিয়ান বংশোদ্ভূত মার্সুপিয়াল্স পাশাপাশি দেখা যায় এখানে। দ্বীপটিতে বেশ কয়েকটি পাখির প্রজাতি আছে, এগুলি প্রধানত এশীয় বংশের এবং কিছু অস্ট্রালাসিয় বংশের সাথে সম্পর্কযুক্ত। তিমুরে ২৫০টি প্রজাতি যার মধ্যে ২৪ টি প্রজাতি স্থানীয়। তিমুরের আপেক্ষিক বিছিন্নতার কারণে পাঁচটি প্রজাতি হুমকির মধ্যে রয়েছে। এর কারণ আপেক্ষিকভাবে তিমুরের বিচ্ছিন্নতা। এই প্রজাতি গুলি হল — কাঁকড়া-কুচি-ঘুঘু, জলাভূমি ঘোড়া, তিমুরের সবুজ পায়রা, তিমুর রাজকীয় পায়রা, এবং আইরিস লরিকিট।


title: মথ

text: মথেরা হল প্রজাপতির সাথে সম্পর্কিত এবং লেপিডোপ্টেরা বর্গের অন্তর্গত কীটের একটি প্যারাফাইলেটিক দল। লেপিডোপ্টেরা বর্গের অধিকাংশ প্রজাতিই হল এই সকল মথ। প্রায় ১৬০০০০ টি প্রজাতি নিয়ে এই মথের দল গঠিত যাদের অনেকগুলোর বর্ণনা এখনো অসম্পূর্ণ। মথের অধিকাংশ প্রজাতি নিশাচর, তথাপি ক্রেপাসকুলার এবং দিবাচর প্রজাতিও বিদ্যমান।


title: মন্তেভার্দে বৃষ্টিপ্রবণ সংরক্ষিত বনাঞ্চল

text: মন্তেভার্দের ৯১টি পাখি প্রজাতি যা মোট প্রজাতির ২১%, দীর্ঘ দূরত্বের পরিযায়ী পাখী। এরা উত্তর আমেরিকায় বসবাস করে ও শীতকালে মন্তেভার্দেতে ফিরে আসে। এ প্রজাতিগুলোর তিনটি পাখী হচ্ছে - সোয়ালো-টেইলড কাইট (এলানোইদেস ফোরফিকাতাস), পাইরাটিক ফ্লাইক্যাচার (লেগাতাস লিউকোফাইয়াস) ও হলুদ-সবুজ ভাইরিও (ভাইরিও ফ্লাভোভাইরিদিস)। এগুলো মন্তেভার্দে এলাকায় বংশবৃদ্ধি করে ও পুণরায় মিলনবিহীনকালে দক্ষিণ আমেরিকায় অবস্থান করে।


title: সিনোজোয়িক

text: সিনোজোয়িক মহাযুগ অপরিচিত এবং পরিচিত উভয় প্রকার স্তন্যপায়ী প্রাণী দ্বারা পরিপূর্ণ ছিল এবং এদের মধ্যে ক্যালিকোথেরেস, ক্রেওডোন্টস, তিমি, প্রাইমেট, এনটেলোডোন্টস, বাঁকা দন্তযুক্ত বিড়াল, প্রস্তরীভূত হাতি ও ম্যামথ, তিন আঙ্গুলযুক্ত ঘোড়া, ইনড্রিকোথেরিয়ামের মত দানবীয় গণ্ডার, গণ্ডার-সদৃশ ব্রন্টোথেরেস, দক্ষিণ আফ্রিকার বিভিন্ন ধরণের অদ্ভুত স্তন্যপায়ী প্রাণী যথা- পাইরোথেরেসের মত কিছুটা হাতি-সদৃশ প্রাণী ও বোরহেয়ায়েনিস নামক কুকুর-সদৃশ দ্বিগর্ভ গোত্রীয় প্রাণী এবং অস্ট্রেলিয়ার ক্যাঙ্গারু অন্তর্ভুক্ত ছিল।


title: লোমশ ম্যামথ

text: ২০০৫ সালে বিজ্ঞানীরা মাইটোকন্ড্রিয়াল জিনোম দ্বারা লোমশ ম্যামথের সম্পূর্ণ প্রোফাইল্ল দাঁড় করান। এতে এশীয় হাতি ("Elephas maximus")ও লোমশ ম্যামথের মধ্যকার বিবর্তনীয় ঘনিষ্ঠ সম্পর্ক খুঁজে পাওয়া যায়। . ২০১৫ সালের একটি ডিএনএ রিভিউ লোমশ ম্যামথের সাথে এখন অব্দি বেঁচে থাকা প্রাণীর মাঝে এশীয় হাতি সর্বাধিক সম্পর্কযুক্ত বলে নিশ্চিত করে।  প্রায় ৬ মিলিয়ন বছর আগে আফ্রিকান হাতি ("Loxodonta africana") এই দল থেকে আলাদা হয়ে গেছে। ঠিক এইরকম সময়েই শিম্পাঞ্জীরা বর্তমান মানুষ থেকে ভিন্ন প্রজাতিতে আলাদা হয়ে গিয়েছিল। অনেক গবেষকই নিয়ান্ডারথাল জিনোমের আগে লোমশ ম্যামথের জিনোমই হবে প্রথম কোন বিলুপ্ত প্রাপ্ত প্রাণীর নিউক্লিয়ার জিনোম সিকুয়েন্স বলে ধারণা করেছিলেন।  নিউক্লিয়ার জিনোম সিকুয়েন্সিং করতে একটি দল প্রায় ২০ হাজার বছর পুরনো ম্যামথের চুল এবং আরেকটি প্রায় ষাট হাজার বছর আগে মৃত ম্যামথের চুলের ফলিকল থেকে ডিএনএ এক্সট্রাক্ট করে। ২০০৮ সালে প্রাপ্ত এনালাইসিস থেকে লোমশ ম্যামথ ও আফ্রিকান হাতি প্রায় ৯৮.৫৫% থেকে ৯৯.৪০% আইডেন্টিকাল বলে তথ্য পাওয়া যায়।   ২০১২ সালে ৪৩ হাজার বছর পুরনো লোমশ ম্যামথ থেকে প্রোটিন সংগ্রহ করে সনাক্ত করা সম্ভবব হয়।


title: লোমশ ম্যামথ

text: পশমী ম্যামথেরা আদিম মানুষের সময়ে সহাবস্থান করতো, যারা ম্যামথদের হাড় ও দাঁত অলঙ্কার, সরঞ্জাম হিসেবে ও বাসস্থান নির্মাণের জন্য ব্যবহার করত এবং খাদ্যের জন্য শিকার করত | ম্যামথেরা এদের মূল ভূখণ্ড থেকে প্লাইস্টোসিন যুগের শেষে অর্থাৎ ১০০০০ বছর আগে বিলুপ্ত হয়ে যায়, সম্ভবত জলবায়ু পরিবর্তনের দরুন এবং ফলস্বরূপ বাসস্থান সংকোচন, মানুষের দ্বারা শিকার, অথবা এই দুটি কারণের সংমিশ্রণের প্রভাবে| ম্যামথেরা বিচ্ছিন্ন সংখ্যায় ৫৬০০ বছর আগে পর্যন্ত সেন্ট পল দ্বীপে এবং ৪০০০ বছর আগে পর্যন্ত ভ্রাংগেল দ্বীপে বেঁচে ছিল। এদের বিলুপ্তির পরও, মানুষ এদের দাঁত কাঁচামাল হিসাবে ব্যবহার করে যেতে থাকে, যার প্রচলন আজও অব্যাহত। এই প্রজাতিকে বিভিন্ন প্রকারে পুনঃনির্মিত করা যেতে পারে বলে প্রস্তাবিত হয়েছে, কিনতু এদের একটিও এখনো পর্যন্ত বাস্তবায়িত হয়নি।


title: ম্যামথ

text: "'ম্যামথ"' হচ্ছে বিলুপ্ত ম্যামুথুস, গণের যে কোনো প্রজাতি, সাধারণভাবে লম্বা, বাঁকান শুঁড়বিশিষ্ট, এবং উত্তর গোলার্ধের প্রজাতিগুলো লম্বা চুলবিশিষ্ট। তারা প্লায়োসিন যুগ থেকে হলোসিন যুগের মাঝামাঝি কালে এশিয়া, আফ্রিকা ও উত্তর আমেরিকায় বাস করত যা প্রায় ৫ মিলিয়ন থেকে ৪,৫০০ বছর পূর্বে। এঁরা আধুনিক হাতির খুব ঘনিষ্ঠ পূর্বসূরী। এই প্রাণীটিকে হাতির আদিরূপ মনে করা হয়।


title: যমুনা নদী (ভারত)

text: হরিদ্বারের উত্তরে উত্তরাখণ্ডের উত্তরকাশী জেলায় মধ্য হিমালয়ের মুসৌরি পর্বতশ্রেণীর বান্দারপুচ শৃঙ্গের দক্ষিণ-পশ্চিম পাদদেশে যমুনোত্রী হিমবাহের ৬,৩৮৭ মিটার উচ্চতায় যমুনা নদীর উৎপত্তি। এখানে দেবী যমুনার প্রতি উৎসর্গিত যমুনোত্রী মন্দির হিন্দুধর্মের পবিত্র তীর্থগুলির অন্যতম। এই মন্দির ছোটো চারধাম যাত্রাচক্রের অন্যতম। এই মন্দিরের অনতিদূরে নদীর ডান তীর ধরে ১৩ কিলোমিটার ট্রেকরুটে "মার্কণ্ডেয় তীর্থ" অবস্থিত। লোকবিশ্বাস অনুসারে, এখানেই মার্কণ্ডেয় পুরাণ রচনা করেছিলেন ঋষি মার্কণ্ডেয়।


title: হাওড়া জেলা

text: হাওড়া জেলার বিস্তার দক্ষিণে ২২˚১২´ উত্তর অক্ষাংশ থেকে উত্তরে ২২˚৪৮´ উত্তর অক্ষাংশ পর্যন্ত এবং পশ্চিমে ৮৭˚৫০´ পূর্ব দ্রাঘিমাংশ থেকে পূর্বে ৮৮˚২৩´ পূর্ব দ্রাঘিমাংশ পর্যন্ত। পূর্ব সীমানায় অবস্থিত হুগলি নদী উত্তর চব্বিশ পরগনা, কলকাতা ও দক্ষিণ চব্বিশ পরগনা জেলার থেকে হাওড়াকে পৃথক করেছে; একই ভাবে পশ্চিম সীমানায় অবস্থিত রূপনারায়ণ নদ পূর্ব মেদিনীপুর জেলার সঙ্গে হাওড়া জেলার প্রাকৃতিক সীমানা নির্দেশ করছে। দামোদর নদ বিধৌত হাওড়া জেলা দক্ষিণবঙ্গের পলল সমভূমির উপর অবস্থিত। জেলার উত্তর ও উত্তর-পশ্চিম অংশ সামান্য উঁচু; ফলে নদীর স্বাভাবিক ঢাল দক্ষিণ ও দক্ষিণ-পূর্ব দিকে। হাওড়া জেলার ভূমিরূপের দুটি প্রধান বৈশিষ্ট্য হল উঁচু নদীপাড় ও দীর্ঘ জলাভূমি বা নিম্নভূমি। হাওড়া জেলায় এই রকম তিনটি অংশ রয়েছে। এগুলি হল: পূর্ব হাওড়ার হুগলি নদী থেকে প্রসারিত অংশ; মধ্য হাওড়ার দামোদর নদ বেষ্টিত অংশ এবং পশ্চিম হাওড়ার দামোদর ও রূপনারায়ণ নদের মধ্যবর্তী অঞ্চল। এই তিন অঞ্চলেরই মধ্যভাগ নিচু ও উঁচু পাড়বিশিষ্ট। এই ভূমিরূপের অন্যতম বৈশিষ্ট্য অসংখ্য জলাভূমি ও নিম্নভূমি। উদাহরণস্বরূপ, উত্তর-দক্ষিণে বিস্তৃত ডানকুনি ও হাওড়া জলার নাম উল্লেখযোগ্য। এগুলি হুগলি নদী কর্তৃক সৃষ্ট উচ্চভূমির পশ্চিম পাড় ও সরস্বতী নদী কর্তৃক সৃষ্ট উচ্চভূমির মাঝে অবস্থিত। সরস্বতী ও কানা দামোদরের মধ্যবর্তী অঞ্চলে রাজপুর জলা এবং কানা দামোদর ও দামোদরের মধ্যবর্তী অঞ্চলে আমতা জলাও উল্লেখযোগ্য। মাকড়দহ ও বড়াগাছিয়ার মধ্যবর্তী বিস্তীর্ণ অঞ্চলটি অত্যন্ত নিচু। কোলাঘাট থেকে উলুবেড়িয়া পর্যন্ত অঞ্চলে নদীগুলি প্রশস্ত ও বেগবতী। এই সব নদীর তীরবর্তী অঞ্চলগুলির জলমগ্ন হওয়া রুখতে এদের দুপাড়ে বাঁধ দেওয়া হয়। সমুদ্রপৃষ্ঠ থেকে জেলার অধিকাংশ অঞ্চলের উচ্চতা ১৫-২০ ফুটের বেশি উঁচু নয়। হাওড়া ময়দানের কাছাকাছি এই উচ্চতা ২০ ফুট; আবার আচার্য জগদীশচন্দ্র বসু বটানিক্যাল গার্ডেন অঞ্চলে কাছে এই উচ্চতা ১৫ ফুট।


title: হরিদ্বার জেলা

text:
হরিদ্বার জেলা (), কখনও কখনও 'হরদ্বার'বা 'হরদুয়ার' ও বলা হয়, ভারতের উত্তরাংশে উত্তরাখণ্ড রাজ্যের একটি জেলা।
১৯৯৮ সালের ২8 সেপ্টেম্বর তারিখে উত্তরপ্রদেশ লোকসভাতে, 'উত্তরপ্রদেশ পুনর্গঠন বিল' পাস হওয়ার পরে সাহারানপুর জেলা থেকে বিচ্ছিন্ন হয়ে হরিদ্বার জেলার জন্মও হয় ১৯৮৮ সালের ২৮ শে ডিসেম্বর । অবশেষে ভারতীয় সংসদ-এ এবং ৯ নভেম্বর ২০০০ সালে ভারতীয় ফেডারেল আইনসংখ্যা] ভারতীয় ফেডারেল আইন অনুসারে - 'উত্তরপ্রদেশ পুনর্গঠন আইন,২০০০' গৃহীত হয়। হরিদ্বার
ভারত-এর ২৭তম রাজ্য, নবগঠিত উত্তরাখণ্ড রাজ্যের অংশ হিসাবে অন্তর্ভুক্ত হয়। ২০১১ সালের হিসাবে এটি উত্তরাখণ্ডের সবচেয়ে জনবহুল জেলা । জেলার গুরুত্বপূর্ণ শহরগুলি হল হরিদ্বার, ভেল রাণীপুর, রুড়কি , মংলৌর, ধন্দেরা, ঝাবেরিয়া, লাক্সার, ল্যান্ডহোড়া এবং মোহাম্মদপুর।


title: গারসির জেলা

text: গারসির জেলা (অথবা গার্মসার) আফগানিস্তানের হেলমান্দ প্রদেশের দক্ষিণাঞ্চলে অংশে অবস্থিত একটি অন্যতম জেলা। জেলাটি অনেক দীর্ঘ কিন্তু এখানকার সকল গ্রামই হেলমান্দ নদীর তীরে অবস্থিত এবং বাকিটা মরুভূমি। জেলাটির রাজধানী শহর গারসি হেলমান্দ নদীর পূর্ব তীরে উত্তর-পশ্চিমে অবস্থিত।


title: হাজারীবাগ থানা

text:
ঢাকা মহানগরীর দক্ষিণে বুড়িগঙ্গা নদীর তীর ঘেষে হাজারীবাগ এলাকাটি অবস্থিত। এর উত্তরে মোহাম্মদপুর, ধানমন্ডি ও নিউমার্কেট, দক্ষিণে কামরাঙ্গীরচর থানা ও কেরানীগঞ্জ উপজেলা, পূর্বে লালবাগ এবং পশ্চিমে কেরানীগঞ্জ উপজেলা অবস্থিত।
হাজারীবাগ এলাকার বিভিন্ন মহল্লাগুলো হচ্ছে- জিগাতলা, নিলাম্বর সাহা রোড, ভাগলপুর লেন, বাড্ডানগর লেন, গণকটুলী লেন, মনেশ্বর রোড, শের এ বাংলা রোড, হাজারীবাগ রোড, বোরহানপুর, বটতলা, কাজীরবাগ, হাজারীবাগ লেন, নবীপুর ও গজমহল। পুরনো ঢাকা অঞ্চলের বাইরে হাজারীবাগ থানার অন্যান্য এলাকাগুলোর মধ্যে রায়েরবাজার, বসিলা ইত্যাদি উল্লেখযোগ্য।


title: সিরাজগঞ্জ

text: বঙ্গবন্ধু সেতুর পশ্চিম প্রান্তে অবস্থিত সিরাজগঞ্জ জেলা 'উত্তরবঙ্গের প্রবেশদ্বার' হিসেবে সুপরিচিত। যমুনা নদী বিধৌত এ জেলার ভৌগোলিক, সামাজিক, অর্থনৈতিক, রাজনৈতিক ও সাংস্কৃতিক অঙ্গন বৈচিত্র্যময়। এ জেলাটি দুর্যোগপ্রবণ এলাকা হিসেবে পরিচিত। জেলার ৯টি উপজেলার মধ্যে ৫টি উপজেলাই যমুনা নদীর তীরে অবস্থিত। ফলে নদী ভাঙ্গন এ জেলার জনসাধারণের নিত্যসঙ্গী। এছাড়া বিস্তীর্ণ অঞ্চল জুড়ে চলনবিলের অবস্থান। ভৌগোলিক কারণেই বন্যা, খরা, নদী ভাঙ্গনসহ বিভিন্ন প্রাকৃতিক দুর্যোগে এ জেলার জনসাধারণ জর্জরিত। সব মিলিয়ে দারিদ্র্য, বেকারত্ব এবং বিভিন্ন ধরনের প্রাকৃতিক দুর্যোগ এ জেলার আর্থ-সামাজিক উন্নয়নের পথে অন্তরায়।


title: মিরপুর

text: কোটবড়ি বর্তমানে গাবতলীর পর্বতা সিনেমা হলের ঠিক পিছনে তুরাগ নদীর তীরে অবস্থিত। তুরাগ নদীর প্রবাহধারা বর্তমানে একটি খালের মত দেখালেও আদতে এটি ছিল একটি বিশাল নদী। সাভারের বিরুলিয়া ছিল এর উত্তর তীর এবং মিরপুরের উঁচু ভূমি ছিল এর দক্ষিণ তীর। সম্ভবত এই বিশালতার কারণেই এখানকার স্থানের নাম হয়েছে দিয়াবাড়ি এবং দরিয়াঘাট। ড. হকও একই মত পোষণ করেন। তুরাগ নদীর উপর প্রশাসনিক নিয়ন্ত্রণ রাখার লক্ষ্যে এবং এই নদী পথে গমনাগমনকারী নৌযানগুলো থেকে খাজনা আদায় ও নিরাপত্তা প্রদানের বিষয়ে এই স্থানটির (কোটবাড়ির অবস্থান) উপযোগিতা অনস্বীকার্য। অতীতে নদীপথসমূহে অবস্থিত কোটগুলো ছিল একেবারে নদীর পাড়ে, আকৃতি ছিল অনেকটা আয়তাকার। কেবলমাত্র নদীর দিক ছাড়া বাকী তিন দিকে পার্শ্ববর্তী এলাকার মাটি কেটে উঁচু করা হতো। নিম্নভূমি এলাকার কাঁচা সড়কের মত এর দেয়াল উচুঁ করা হতো, আর মাটি কাটার কারণে তিন দিক দিয়েই থাকত পরিখার মতো। ফলে কোটের চারিদিকেই ছিল পানির প্রবাহ। মীরপুর কোটবাড়ি এলাকার চারপাশে ছিল গভীর পরিখা যা ৮০-র দশকেও দৃশ্যমান ছিল (হক:২০১০)। কোটবাড়ি এলাকার সামান্য পূর্বদিকে একটি জায়গার নাম ‘পাইকপাড়া’। ‘পাইক’ শব্দের অর্থ হচ্ছে সৈন্য, বিশেষত হিন্দু সৈন্যবাহিনীকে ‘পাইক বাহিনী’ বলা হতো। সুলতান ইলিয়াস শাহ সর্বপ্রথম এ বাহিনীর ব্যবহার করেন (শাহনাওয়াজ:২০০৪)। এবং ‘পাড়া’ শব্দের অর্থ হচ্ছে লম্বাটে মহল্লা। প্রাচীনকাল থেকেই সৈন্যদের পাইক বলে অভিহিত করা হতো, এমনকি সুলতানী ও মোগল যুগে সৈন্যদের পাইক বলে অভিহিত করা হতো। সুতরাং পাইকপাড়ার পাইক কোন সময়ের নির্ণয় করা কঠিন। মিরপুরে শাহ আলী (রঃ) একজন সুফি ছিলেন। কোন তথ্যপ্রমাণে তিনি সৈন্যবাহিনী রেখেছিলেন বলে জানা নেই (হক:২০১০)। বাংলার সুলতানগণ ঢাকার এই অংশ ব্যবহার করেছিলেন কিংবা মোগল শাসকগণ ঢাকার এই অংশে কোন সামরিক কর্মকান্ড পরিচালনা করেছিলেন বলেও প্রমাণ পাওয়া যায় না। ফলে পাইকপাড়া নামটি সম্ভবত প্রাচীন এবং যেহেতু কোটবাড়ির ঠিক সন্নিকটেই পাইকপাড়ার অবস্থান এ দু'য়ের সাথে সম্পর্কিত হওয়াটাই স্বাভাবিক। প্রাচীন হলেও আবার কোন যুগের? মৌর্য, গুপ্ত নাকি পাল বা সেন সেই প্রশ্নও উঠে। পাইকপাড়ার পাশেই রয়েছে সেনপাড়া পর্বতা। এই সেন যদি সেনবংশীদের সেন হয় তবে ধরে নিতে হবে যে এই পাইকপাড়া অন্তত সেন যুগের। কিন্তু ড. হক দেখিয়েছেন এ সেনপাড়া পর্বতা এবং পাইকপাড়া সেন শাসনামলের নয় (হক:২০১০)। উপরন্তু তিনি যুক্তি তর্ক উপস্থাপন করে বলেছেন যে সম্ভবত এখানে গুপ্তপূর্ববর্তী সময়কাল থেকেই এই এলাকার বৈচিত্রময় ভূমিরুপের কারণে এখানে মনুষ্য বসতি থাকার প্রবল সম্ভনা রয়েছে যা খ্রিষ্টীয় ৫ম শতকের সমসাময়িক হতে পারে।


title: হরিদ্বার জেলা

text:
হরিদ্বারে জেলার আয়তন প্রায় ২,৩৬০ বর্গ কিলোমিটার; এটি ভারতের উত্তরাখণ্ড রাজ্যের দক্ষিণ-পশ্চিম অংশে অবস্থিত। এর অক্ষাংশ এবং দ্রাঘিমাংশ যথাক্রম ২৯.৯৬ ডিগ্রী উত্তর এবং ৭৮.১৬ ডিগ্রী পূর্ব। ।
হরিদ্বার জেলাটি পশ্চিমে সাহারানপুর জেলা, উত্তর ও উত্তরপশ্চিমে দেরাদুন জেলা,পূর্বে পৌড়ি গাড়োয়াল, দক্ষিণে মুজাফ্ফরনগর এবং দক্ষিণ পূর্বে বিজনর দ্বারা সীমাবদ্ধ।
জেলার প্রধান নদী হল গঙ্গা নদী যা বিভিন্ন চ্যানেলের মাধ্যমে প্রবাহিত হয়। অন্যান্য ছোট নদীগুলির মধ্যে রয়েছে রানীপুর রাও, পাথরি রাও, রবি রাও, হারনউই রাও এবং বেগম নদী।
তাপমাত্রা:
জেলার বৃষ্টিপাতের বেশিটাই হয় গ্রীষ্মকালের শেষদিকে।
২০১১ সালের আদমশুমারি অনুসারে হরিদ্বার জেলার জনসংখ্যা ১,৯২৭,০২৯ জন যা প্রায় লেসোথো এর জনস্ংখ্যা অথবা আমেরিকার পশ্চিম ভার্জিনিয়া রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এটি ২৪৪৪তম স্থান অধিকার করে জেলার জনঘনত্ব । ২০০১-২০১১ দশকের হরিদ্বার জেলার জনসংখ্যা বৃদ্ধির হার ছিল ৩৩.১৬% । জনসংখ্যার প্রতি ১০০০ জন পুরুষে নারীর সংখ্যা ৮৭৯ জন । এখানে সাক্ষরতার হার ৭৪.৬২% ।
২000 সালে নবনির্মিত রাজ্য উত্তরাখণ্ডে অন্তর্ভুক্তির পূর্বে, এই জেলাটি উত্তরপ্রদেশের সাহারানপুর বিভাগীয় কমিশনারের একটি অংশ ছিল। জেলাটি প্রশাসনিকভাবে চারটি তেহসিল-এ বিভক্ত: হরিদ্বার, রুরকি, ভগবানপুর, উত্তরাখণ্ড।ভগবানপুর এবং লাক্সার । এটি আরও ছয়টি উন্নয়ন ব্লকের মধ্যে বিভক্ত: ভগবানপুর (উত্তরাখণ্ড), ভগবানপুর, রুরকি, নরসন, বাহাদাবাদ, লাক্সার এবং খানপুর।
হরিদ্বার রেল স্টেশন থেকে প্রায় ১২ কিলোমিটার দূরে রোশনাবাদে জেলার সদর দপ্তর অবস্থিত। চীফ ডেভেলপমেন্ট অফিসারের অফিস উন্নয়ন ভবনও, রোশনাবাদে রয়েছে। জেলা প্রশাসক, উন্নয়ন ভবন, জেলা বিচারক, এস.এস.পি. অফিস, পুলিশ লাইন, জেলা কারাগার, জেলা ক্রীড়া স্টেডিয়াম, জওহর নবোদয় বিদ্যালয় প্রভৃতি এই এলাকার প্রধান প্রতিষ্ঠান। এখানে লোক সেবা আয়োগ এবং সংস্কৃত একাডেমীসহ অন্যান্য প্রশাসন অফিস স্থাপন করা হয়।
জেলাটিতে একটিমাত্র লোকসভা কেন্দ্র রয়েছেঃ হরিদ্বার এবং
১১টি বিধানসভা কেন্দ্র রয়েছেঃ হরিদ্বার, হরিদ্বার গ্রামীণ, ভেল রানিপুর, জ্বালাপুর, ভগবানপুর (উত্তরাখণ্ড), ভগবানপুর, রুরকি, পিরান কালিহর, খানপুর (উত্তরাখণ্ড) খানপুর, মংলৌর লাক্সার এবং ঝাবরিরা


title: নরসিংদী সদর উপজেলা

text: মেঘনা, শীতলক্ষ্যা, আড়িয়ালখাঁ ও পুরাতন ব্রক্ষ্মপুত্র নদীর তীর বিধৌত প্রাচীন সভ্যতা ও ঐতিহ্যে লালিত জেলাটির নাম নরসিংদী। উন্নত যোগাযোগ ব্যবস্থা ও অবস্থানগত কারণে এ জেলা কৃষি, শিল্প, অর্থনীতি, ক্রীড়া ও সংস্কৃতিতে এক সমৃদ্ধ জেলা হিসাবে আত্মপ্রকাশ করেছে। এ জেলা ২৩° ৪৬’ হতে ২৪° ১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে কিশোরগঞ্জ, পূর্বে ব্রাহ্মনবাড়িয়া, দক্ষিণে নারায়নগঞ্জ ও ব্রাহ্মনবাড়িয়া এবং পশ্চিমে গাজীপুর জেলা অবস্থিত।


title: নরসিংদী জেলা

text: মেঘনা, শীতলক্ষ্যা, আড়িয়াল খাঁ ও পুরাতন ব্রক্ষ্মপুত্র নদীর তীর বিধৌত জেলা নরসিংদী। জেলাটির আয়তন ১,১১৪.২০ বর্গ কি:মি:। এ জেলাটি বাংলাদেশের মধ্য পূর্বাংশে অবস্থিত। এটি ২৩°৪৬’ হতে ২৪°১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে কিশোরগঞ্জ জেলা, পূর্বে ব্রাহ্মণবাড়িয়া জেলা, দক্ষিণে নারায়ণগঞ্জ জেলা ও ব্রাহ্মণবাড়িয়া জেলা এবং পশ্চিমে গাজীপুর জেলা অবস্থিত।


title: সাময়িক পত্র

text: সবচেয়ে প্রাচীনতম ম্যাগাজিনের নাম "এরবলিশে মোনাথস আন্টারডিউজেন" একটি দার্শনিক ম্যাগাজিন যা ১৬৬৩ সালে প্রথম প্রকাশিত হয়েছিল জার্মানিতে । "দ্য জেন্টল্ম্যান্স ম্যাগাজিন" ১৭৩১ সালে লন্ডনে প্রকাশিত হওয়া প্রথম সাধারন ম্যাগাজিন । এডওয়ার্ড কেইভ, দ্য জেন্টলম্যান্স ম্যাগাজিনটি "সিল্ভেনাস আর্বান" ছদ্মনাম ব্যবহার করে সম্পাদনা করেন এবং তিনিই তাঁর সম্পাদনার মাধ্যমে প্রথম "ম্যাগাজিন" শব্দটি ব্যবহার করেন সামরিক ভাণ্ডার হিসেবে । ১৮৪২ সালে হার্বাত ইন্গ্রাম এর সম্পাদনায় "দ্য ইলুস্ট্রেটেড লন্ডন নিউজ" হয় তৎকালীন সময়ের প্রথম সচিত্র ম্যাগাজিন ।


title: নেচার

text:
নেচার () বিশ্বের অন্যতম সম্মানজনক একটি সাময়িকী যা ৪ নভেম্বর ১৮৬৯ খ্রিস্টাব্দ থেকে একাধারে প্রকাশিত হচ্ছে। এটি একটি আন্তঃশাস্ত্রীয় বিজ্ঞান সাময়িকী। সময়ের বিবর্তনে অধিকাংশ বিজ্ঞান সাময়িকী বিষয়ভিত্তিক হয়ে গেলেও "নেচার" বিভিন্ন বৈজ্ঞানিক বিষয়ের ওপর মৌলিক গবেষণা প্রকাশ করে যাচ্ছে। এটি সায়েন্স এবং প্রসিডিংস অব দ্যা ন্যাশনাল একাডেমী অব সায়েন্সেস সাময়িকীদ্বয়ের সমতূল্য। বিজ্ঞানের বিবিধ শাখার গুরুত্বপূর্ণ আবিস্কার ও উদ্ভাবনার খবরাখবর অগ্রগতি পত্র অথবা প্রবন্ধ হিসেবে নেচার সাময়িকীতে প্রকাশিতে হয়েছে।
এই মর্যাদাপূর্ণ সাময়িকীটির নিবন্ধসমূহ বিশ্বে সবচেয়ে বেশী উদ্ধৃত হয়ে থাকে।


title: ডায়নামিক সায়েন্স ফিকশন

text: যদিও ১৯২০-এর আগেও বৈজ্ঞানিক কল্পকাহিনী প্রকাশিত হত, কিন্তু ১৯২৬ সালে হুগো জার্নসব্যাক কর্তৃক প্রকাশিত পাল্প ম্যাগাজিন "আমেজিং স্টোরিজ" প্রকাশের আগ পর্যন্ত এই ধরণের লেখাগুলো একত্রে কখনও প্রকাশিত হয়নি। ১৯৩০-এর দিকে এই ক্ষেত্রটি রীতিমত জনপ্রিয় হয়ে ওঠে। ১৯৩৯ এবং ১৯৪০ সালের মধ্যভাগ পর্যন্ত প্রকাশক লুইস সিলবারক্লেইট তিনটি বৈজ্ঞানিক কল্পকাহিনীর ম্যাগাজিন বের করেনঃ "সায়েন্স ফিকশন", "ফিউচার ফিকশন" এবং "সায়েন্স ফিকশন কোয়ার্টলি"। এর সবক'টির প্রকাশনাই কাগজের অভাব এবং বিক্রি কমে যাওয়ার ফলে দ্বিতীয় বিশ্বযুদ্ধের সময় বন্ধ হয়ে যায়। ১৯৫০ এবং ১৯৫১ সালে সিলবারক্লেইট "ফিউচার ফিকশন" এবং "সায়েন্স ফিকশন কোয়ার্টলি" ম্যাগাজিন দুটিকে পুনরুজ্জ্বীবিত করেন এবং ঐ বছরেই শুরু হয় "ডায়নামিক সায়েন্স ফিকশন"-এর প্রকাশনা। এর প্রথম সংখ্যা প্রকাশিত হয় ১৯৫২ সালের নভেম্বর মাসে। এই তিনটি ম্যাগাজিনেরই সম্পাদক ছিলেন রবার্ট ডব্লিউ. লাউনডেস, যিনি সিলবারক্লেইটের পূর্বের ম্যাগাজিনগুলোরও সম্পাদক ছিলেন। ১৯৫৩-এর মাঝামাঝি সময়ে ম্যাগাজিনটির সার্কুলেশন কমে যাওয়ায় সিলবারক্লেইট ম্যাগাজিনের অবদানকারীদের বেতন কমিয়ে দেন এবং বেতন দিতেও দেরি করেন। এই সময়ে তিনি "সায়েন্স ফিকশন স্টোরিজ" ম্যাগাজিনের সংকলন ধরন নিয়ে নিরীক্ষায় ব্যস্ত ছিলেন এবং এর পরপরেই তিনি "ডায়নামিক সায়েন্স ফিকশন" এর কাজ বাতিল করে শুধুমাত্র "সায়েন্স ফিকশন কোয়ার্টলি"কে পাল্প ধরণে প্রকাশ করতে থাকেন।


title: আনক্যানি স্টোরিস (ম্যাগাজিন)

text: আনক্যানি স্টোরিস ছিল একটি পাল্প ম্যাগাজিন, এপ্রিল ১৯৪১ সালে যার একটি মাত্র সংখ্যা প্রকাশিত হয়েছিল। এর প্রকাশক ছিলেন আব্রাহাম এবং মারটিন গুডম্যান, যারা "উইয়ারড ম্যানেস" পাল্প পত্রিকার জন্য বেশি পরিচিত ছিলেন; যাতে কাহিনীর ভেতর অতিরিক্ত পরিমাণে যৌনতা অন্তর্ভুক্ত থাকত, যা সে যুগের বিজ্ঞান কল্পকাহিনীর মধ্যে  প্রচলিত ছিল। দ্য গুডম্যান ১৯৩৮ থেকে ১৯৪১ সাল পর্যন্ত "মারভেল সাইন্স স্টোরিস "প্রকাশ করেছিল, এবং "মারভেল সাইন্স স্টোরিস" এর প্রকাশনা বন্ধ হবার পরপরই "আনক্যানি স্টোরিস" আবির্ভূত হয়, সম্ভবত "মারভেল সাইন্স স্টোরিস" এর অব্যবহৃত উপাদান গুলো ব্যবহার করার জন্যেই। কাহিনীগুলোর মান ছিল খুবই খারাপ; মূল গল্প, রে ক্যুমিংসের "কামিং অব দ্য জায়ান্ট জারমস", "তার সবচেয়ে ভয়াবহ গল্প " হিসাবে বর্ণনা করা হয়েছে।


title: ডায়নামিক সায়েন্স স্টোরিস

text: যদিও বিজ্ঞান কল্পকাহিনী ১৯২০-এর পূর্বেও প্রকাশিত হয়েছিল, তবে এটি ১৯২৬ সালে হুগো গ্রেন্সব্যাক প্রকাশিত পাল্ফ পত্রিকা "অ্যামেজিং স্টোরিস" প্রকাশের পূর্ব পর্যন্ত আলাদাভাবে বাজারজাত রীতি অনুযায়ী একত্রিত ছিল না। ১৯৩০-এর দশকের শেষের সময়টা বিজ্ঞান কল্পকাহিনীর জন্য অনুকূল ছিল। ১৯৩৮ সালে আব্রাহাম এবং মার্টিন গুডম্যান, দুই ভাই একত্রে একাধিক ছাপযন্ত্র সমেত একটি প্রকাশনা সংস্থার মালিক হন, যারা রবার্ট ও. এরিসম্যান সম্পাদিত "মার্ভেল সায়েন্স স্টোরিস" চালু করে। পরবর্তী বছর, ১৯৩৯ সালের ফেব্রুয়ারিতে একটি সহযোগী পত্রিকা হিসেবে আর দীর্ঘ গল্প ছাপানোর উদ্দেশ্যে তারা "ডায়নামিক সায়েন্স স্টোরিস" প্রকাশ শুরু করেন। কয়েকটি স্মরণীয় গল্পের পাশাপাশি এই প্রকা্শনার বিষয়বস্তু ছিল মূলত পাল্প বিজ্ঞান কল্পকাহিনী। বিজ্ঞান কল্পকাহিনী ঐতিহাসিক জোসেফ মার্শেসানি এবং মাইক অ্যাশলে মানের দিক বিবেচনা করে শুধুমাত্র তিনটি গল্প চিহ্নিত করছেন: নেলসন এস. বন্ড রচিত "দ্য ম্যাসেজ ফ্রম দ্য ভইড" ("হিউবার্ট মাভেটি" ছদ্মনামে প্রকাশিত); এল. স্পার্গ ডি ক্যাম্প রচিত "অ্যানানিয়াস"; এবং ম্যানলি ওয়েড ওয়েলম্যান রচিত "ইনসাইট"। প্রথম সংখ্যার প্রচ্ছদ একেছিলেন ফ্রাঙ্ক আর. পল, একজন জনপ্রিয় প্রচ্ছদশিল্পী যিনি সম্প্রতি বিজ্ঞান কল্পকাহিনী ক্ষেত্রে ফিরে এসেছেন; দ্বিতীয় সংখ্যার প্রচ্ছদ করেছিলেন নর্মান স্যান্ডার্স। "ডায়নামিক"-এর সহোদর ম্যাগাজিন, "মার্ভেল সায়েন্স স্টোরিস", প্রায়ই অধিক যৌনতার বিষয়বস্তু সহ বিজ্ঞান কল্পকাহিনীর জন্য উপযোগী হয়ে ওঠেছিল, কিন্তু যদিও "ডায়নামিক"-এর বিজ্ঞাপনে যৌন পরামর্শের প্রস্তাবকারী বই অন্তর্ভুক্ত ছিল, তবে পত্রিকার প্রকৃত বিষয়বস্তুতে অধিক প্রথাগত পাল্প উপাদানই দেখা যায়। পত্রিকাটির মাত্র দুইটি সংখ্যা প্রকাশিত হয়েছিল, যদিও অ্যাশলের মতে স্বল্প বিক্রির কারণে এটি তেমন পরিচিত হয়ে ওঠে নি।


title: আনক্যানি স্টোরিস (ম্যাগাজিন)

text: যদিও ১৯২০ সালের আগে থেকেই কল্প বিজ্ঞানের কাহিনী প্রকাশিত হত, ১৯২৬ সালে হুগো গেরন্সব্যাক এর পাল্প পত্রিকা "আম্যাজিং স্টোরিস" বাজারে আবির্ভূত হবার পূর্বে এটা কোন আলাদা ধারা হিসেবে বাজারজাত হয়নি, ১৯৩১ সালের পর "মিরাকল সাইন্স এন্ড ফ্যান্টাসি স্টোরিস" প্রকাশিত হবার পর ১৯৩৮ সাল পর্যন্ত আর নতুন কোন কল্প বিজ্ঞান পত্রিকা প্রকাশিত হয়নি, যখন আব্রাহাম এবং মারটিন গুডম্যান, দুই ভাই একাধিক ছাপা সক্ষম প্রকাশনা কোম্পানির মালিক হলেন, তারা "মারভেল সাইন্স স্টোরিস" প্রকাশ করলেন। গুডম্যানদের পত্রিকাগূলো "উইয়ারড ম্যানেস" পাল্প এর অন্তর্ভুক্ত ছিল —এমন একটি ধারা যা যৌন ও ধর্ষকামের অন্তর্ভুক্ত, গল্পের কাহিনীতে মহিলাদের বিপদের মধ্যে ফেলা হত, সাধারণত হুমকির কারণ অতিপ্রাকৃত হলেও কিন্তু শেষ পর্যন্ত এটি কোন মনুষ্য খলনায়কের কাজ হিসেবে প্রতীয়মান হত। গুডম্যানদের পত্রিকার পোর্টফলিওর এই "যৌন ও ধর্ষকাম" এর প্রভাব তাদের প্রকাশিত "মারভেল সাইন্স স্টোরিস" এ প্রতিফলিত হয়: এটি সরাসরি "উইয়ারড ম্যানেস" পাল্প ধারার ছিল না, কিন্তু লেখকদের গল্পে অধিক পরিমাণে সেক্স রাখতে বলা হত যা সে যুগের বিজ্ঞান কল্প কাহিনীর মধ্যে প্রচলিত ছিল।


title: বাংলা বিজ্ঞান কল্পকাহিনী

text: পশ্চিমবঙ্গের আধুনিক বিজ্ঞান-সাহিত্যের লেখকদের মধ্যে অদ্রীশ বর্ধন সবচেয়ে উল্লেখযোগ্য নাম। আকাশ সেনের বরন ছিলেন আশ্চর্য্য পত্রিকার সম্পাদক, যা প্রথম বাংলা বিজ্ঞান কথাসাহিত্য পত্রিকা। ছয় বছর চলার পর, এই পত্রিকাটি প্রকাশনা বন্ধ করে দেয়। পরে, শ্রীযুক্ত বর্ধন "কল্পনাপ্রসূত "পত্রিকার সম্পাদক হয়েছিলেন, কিন্তু এটিও দীর্ঘদিন চলেনি। আরেকটি সাই-ফি ম্যাগাজিন, 'ভিজয়জি সায়েন্স ফিকশন', সম্পাদিত হয় সুজিত ধর এবং রনেন ঘোষ দ্বারা, কিন্তু কেবল দুই বছরের জন্য প্রকাশিত হয়।


title: ফিলোসফিয়া ন্যাচারালিস প্রিন্সিপিয়া ম্যাথামেটিকা

text: ফিলোসফিয়া নেচারালিস প্রিন্সিপিয়া ম্যাথেমেটিকা (লাতিন ভাষায়: Philosophiæ Naturalis Principia Mathematica) (ইংরেজি ভাষায়:Mathematical Principles of Natural Philosophy) ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ই জুলাই প্রকাশিত হয়। পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।


title: বাংলা বিজ্ঞান কল্পকাহিনী

text: নারীবাদী রোকেয়া সাখাওয়াত হোসেন বা বেগম রোকেয়া লিখেছেন সুলতানার স্বপ্ন, এটি যে কোন ভাষায় নারীবাদী বিজ্ঞান কথাসাহিত্যের প্রাচীনতম উদাহরণ। নারীদের জন্য প্রচ্ছদ প্রথাগত মুসলিম অভ্যাসের অনুরূপ একটি পদ্ধতিতে অনুরূপ ভূমিকা পালনের মধ্যে নারীর অন্তর্ধানের মধ্যে একটি নারীবাদী স্বপ্নকে চিত্রিত করে। ইংরেজি ভাষায় লেখা ছোট্ট গল্পটি প্রথম মাদ্রাজ-ভিত্তিক ভারতীয় মহিলা ম্যাগাজিনে ১৯০৫ সালে প্রকাশিত হয়েছিল এবং তিন বছর পর একটি বই হিসেবে প্রকাশিত হয়।